text:
Støðan í pelagisku vinnuni
Vinna04-12-2017 - 20:59 - Jóanis Albert Nielsen
FSN.fo skrivar: Nøgdirnar í uppisjóvarfiskiskapinum í 2017 eru munandi hægri, men prísirnir eru lægri enn í 2016. Seinstu tølini hjá Vørn vísa, at avreiðingarvirði er 245 mió. lægri enn seinasta ár.
Tað svarar til 14,6% afturgongd. Nakað verður tó fiska í desember, men 2017 verður inntøkan lægri enn í 2016
Í yvirlitinum hjá Fiskiveiðueftirlitinum sæst at fyri uppisjóvar fisk verður árið í ár neyvan eins gott og 2016 tá vit tosa um inntøkur. Men 2016 var helst eisini besta árið nakrantíð.
Prísurin á Sild og Svartkjafti er nógv lægri í ár enn í fjør. Tað sær út til at vit nú hava nátt toppin á veiddum nøgdum. Vit hava ásett okkum sera stórar kvotur. Hetta er gjørt í sambandi við at vit royna at vaksa um okkara part av samlaðu nøgdunum av Makreli, Sild og Svartkjafti.
Fiskimálaráðharrin og umsitingin í Fiskimálaráðnum samráðast við hini strandalondini.
Tað er bara uttanlandsnevndin, sum í trúnaði fær nakað at vita.
Og tað er so at siga ómøguligt at frætta, hvat sagt verður á hesum fundum. Og tað er sjálvandi fyri at tryggja, at okkara samráðingarstøða skal verða best møgulig, tá vit samráðast við hini londini.
Í løtuni hava vit avtalur um makrel, men tann avtalan gongur út í desember 2018. Bretland verður tí nýtt strandaland tá hesar samráðingar verða. Tí er einki at ivast í, at tað verða truplar samráðingar.
Viðvíkjandi sild og svartkjafti eru ongar avtalur. Tí áseta londini egnar kvotur. Føroyar áseta okkum 34% av svartkjafti og 19% av sild. Gomlu avtalurnar vóru 25% av svartkjafti og 4,9% av sild.
Harumframt verður fiska nógv meira enn ICES tilmælir. Eisini av makreli, har vit annars hava avtalu við hini strandalondini.


c: text/html

text:
Tíðindi: Almenn tíðindi I 12. februar 2018
Seinasta freist at melda til handilsferðina til Turkalands
Í døgunum 27. februar til 2. mars fer ferðalag við Poul Michelsen, landsstýrismanni, á odda til Turkalands á handilsferð. Á ferðini verður høvið hjá føroyskum fyritøkum at hitta møguligar samstarvspartar innan teirra virkisøki, eins og høvi verður at kunna seg um marknaðarviðurskifti í Turkalandi.
Tilmelding fer fram hjá Uttanríkis- og Vinnumálaráðnum við at senda teldupost til sveinm@uvmr.fo í seinasta lagi í morgin týsdagin 13. februar á midnátt.

robotstxt: allowed

filter: keep


text:
Sunnukvøldið 27. mai kl. 20.00, verður sera áhugaverd konsert í Kelduni, Skálafirði, við tvíburðasystrunum Katy og Penny Clark eisini kallaðar The Purple Hulls og Blátt Gras The Purple Hulls spæla country/bluegrass í heimsklassa.
Tær koma frá Texas, har tær útfolda sínar tónlistaligu evnir. Tær ferðast nógv í USA, men gera eisini túrar til Europa.
Tær elska Føroyar og føroyingar. Seinast tær vóru her, blivu tær bergtiknar av okkara náttúru og fólki, at tær avgjørdu longu tá, at tær vildu koma aftur skjótast gjørligt og tað bleiv so nú.
Tá ið man upplivir tær á palli, kann man gott siga at hesar báðar, eru skaptar til at gera og spæla tónleik saman.
Tær eru ómetaliga dugnaligar, tær spæla nærum øll ljóðføri. So hetta eru tvey multitalent sum fyri aðru ferð koma til Føroya at hava konsert í Kelduni 27 mai.
Hesaferð vera eisini okkara egnu Blátt Gras við á konsertini. Vit kenna øll hesar frísku fýrarnar úr Vágunum, teir spreiða gleði, við teirra smittandi tónleiki og glaða boðskapi.
Hevur tú hug at hoyra country – bluegrass, í heimsklassa, live, so er at møta upp í Kelduni, Skálafirði, sunnukvøldið 27. mai kl. 20.00
Atgongumerki kunnu keypast við dyrnar 1 tíma undan konsertina.
Tað verða nógvar Hvítusunnustevnur kring landið.
Filadelfia í Havn skipar fyri stevnu 18.-21. mai 2018. Les meira her.
Missiónshúsið í Vági skipar fyri stevnu 19.-20. mai 2018. Les meira her
Libanon í Sørvági skipar fyri stevnu 18.-21. mai 2018. Les meira her
Bethel í Vági skipar fyri samfelagsstevnu 18.-21. mai 2018. Les meira her.


text:
Hýruvognsloyvi
Hýruvognsloyvir
Havna- og vinnunevndin hjá Klaksvíkar Býráð varðar av hýruvognsloyvum í kommununi. Hýruvognsloyvini verða umsitin eftir galdandi kunngerð hjá Samferðslumálaráðnum, og tá ið loyvi eru leys at søkja, verða tey lýst her á síðuni.
Hesi hava hýruvognsloyvi frá Klaksvíkar kommunu:
- Martha Poulsen, tlf. 755555
- Øssur Poulsen, tlf. 755555
- Olaf Joensen, tlf. 215705
- Símun Pauli Dahl, tlf. 557777
- Jóan Petur Joensen, tlf. 251000
- Louis F. Hughes, tlf. 505095
- Gunnar Gunnarsson, tlf. 777780
- Manni Waag Høgnesen, tlf. 777778


text:
Greinin viðger data í teimum umleið 150 vísindaligu greinunum, sum eru útkomnar, har fyrst og fremst Magni og hansara altjóða samstarvsfelagar hava nýtt fótbóltsvenjing sum heilsuframa og viðgerð av fólkasjúkum. Meta-analysan staðfestir, at fótbóltsvenjing fremur hjarta-, evnisskiftis-, og vødda-beinagrindarheilsu. Fótbóltsvenjing virkar sostatt sum breiðspektraður heilivágur.
Greinin kom út á fyrstu altjóða ráðstevnuni við heitinum "Football is Medicine" í Lissabon, Portugal, fyri tveimum vikum síðan. Magni Mohr hevði høvuðsframløgu og May-Britt Skoradal frá Fróðskaparsetrinum legði eisini sína gransking fram. 300 luttakarar úr øllum heiminum tóku lut. Onnur "Football is Medicine" ráðstevnan verður í Odense í januar 2019.
"Football is Medicine" er grein av stóra altjóðakonseptinum "Exercise is Medicine", sum hevur 10 ár á baki, og sum arbeiðir fyri at fáa kropsliga venjing sum fasta viðgerð av lívstílssjúkum. Í USA meta granskarar og læknar, at kropsligt óvirkni nú er størsta deyðsorsøkin og hevur yvirhálað royking.
Videnskab.dk skrivar soleiðis um meta-analysuna og "Football is Medicine" hugtakið.
Meta-analysan kann lesast HER
Samband: Magni Mohr, 292270, magnim(at)setur.fo
"Football is Medicine"
Magni Mohr, leiðari á Deplinum fyri Heilsu- og Almannagransking á Fróðskaparsetri Føroya, hevur útgivið meta-analysu review saman við donskum og serbiskum granskarum í høgtmetta tíðarritinum British Journal of Sports Medicine við heitinum "Broad-spectrum physical fitness benefits of recreational football: a systematic review and meta-analysis".
Greinin viðger data í teimum umleið 150 vísindaligu greinunum, sum eru útkomnar, har fyrst og fremst Magni og hansara altjóða samstarvsfelagar hava nýtt fótbóltsvenjing sum heilsuframa og viðgerð av fólkasjúkum. Meta-analysan staðfestir, at fótbóltsvenjing fremur hjarta-, evnisskiftis-, og vødda-beinagrindarheilsu. Fótbóltsvenjing virkar sostatt sum breiðspektraður heilivágur.
13 nýggjar master í heilsuvísindum
Týs- og mikudagin í hesi vikuni vóru 13 kvinnur, sum vardu ritgerð í heilsuvísindum á Deildini fyri heilsu- og sjúkrarøktarfrøði á Fróðskaparsetri...
Gethin Wyn Roberts á altjóða kongress fyri landmátarar (FIG)
Heitið á kongressini var "Embracing our Smart World where the continents connect: enhancing the geospatial maturity of societies"
Panelfundur um mentanarferðavinnu
Panelfundur við støði í gransking í mentanarferðavinnu í Sjóvinnuhúsinum fríggjadagin 1. juni kl. 13.30-15.00


text:
Í dag var dagur í viku, mitt í Havn. Tað var miðvikumentan. Ikki tí at kommunalið hevur steðgað Skansaætlanini, nei tú, tað er miðvikumentan, har fólkið savnast til upplivingar á óvæntaðum støðum. Í Steinprenti eru vestmenningurin Jonhard Mikkelsen og tey á Sprotanum komin til Havnar við tveimum feskum yrkingasøvnum.
Meðan Hanni Bjartalíð og Tóroddur Poulsen standa frammi, greiðir Jonhard frá um søvnini Opus 6 hjá Peturi Pólson og Oktoberbløð í fallandi sól hjá Oddfríða Marna Rasmussen. Fyrst spælir og syngur Benjamin Petersen, meðan Petur og vit onnur lurta við andakt í hvíttaðu hølunum hjá Østrøm.
Petur hevði elektro fylgispæl afturvið dramatiska upplestrinum úr gjøgnumkomponeraðu æðrasymfoniini Opus 6. Umframt Benjamin á elgittar og pedalar, medvirkaði eisini Knút Háberg Eysturstein við gólvsettum ljómborði. Sterk og vælvirkandi ljóðmynd afturvið upplestrinum, sum lýsti en tystan desperado í turrari oyðimørk. Serstakliga sterkt. Kanska sterkari enn nakrantíð. Petur bað undirfundiga tey møttu um umbering fyri at hava verið so aktivur í ár, og Oddfríður greiddi frá, tá sovorðin herindi komu á hann, at úrslitið var hetta fikkusavnið, sum uttan órógvandi millumheiti og yvirskriftir taldi 56 hugvekjandi blaðsíður, sum hann læs úr uttan fylgispæl, beint fram við turrisligari dygd og ongum sneisaørindum. Frálíkt. Í søvnini fekk eg eina deiliga heilsan frá báðum. Takk!
Knút greiddi frá, at hann var liðugur at lesa musikkvísund og hevði granskað Regin Dahl. Úr savninum Óttukvæði (1955) hevði Knút sett lag til eina av frálíku yrkingunum Eg eigi tað. Eg trúgvi ikki mínum egnu oyrum. Nýtt frá Regini Dahl eitt novemberkvøld mitt í viku mitt í Havn.
Og so niðan í Stoffalág til Elina Heinesen, sum undir heitinum F'ljóð hevur stovukonsert í heiminum, har ikki er málað síðani 1975, sum hon segði og fekk okkum øll at kenna andan av foreldrunum, Jens Paula og Maud, ikki minst við upplesturi úr Tí Gátuføra kærleikanum (1986), har Elin valdi eina yrking, sum letur seg temja av yrkjaranum. Heimligt, ektað og stuttligt.
Við ljósablágrøna Jóanesi Kristiansen í baksýni kom Kári P fram á gólv og hevði eina framúr framførðslu við støði í Vælferðarvísum (1978), Hinumegin Ringvegin (1991) og singleplátuni, hann gjørdi saman við Per Nyholm Debess í Føroyahúsunum í Keypmannahavn í 1973. Klassikarin Ringulríma varð skrivaður í upptøkurúminum í 20 minuttir, Skygni í mest sum átta ár, Andvera varð skrivaður á praktikkskeiði á Sankt Hans í Roskilde og aðrar áhugaverdar upplýsingar komu fram, mitt á stovugólvinum. Lívsins óbetaliliga nærvera.
Eftir lokna konsert, kaffi, prát og smákøkur, møti eg Martin Joensen í trappunum í Stoffalág. Í tí sama letur telefonin meg vita, at nú komu eini boð. Tað er ein dani í Bagsværd, sum leitar eftir upplýsingum um langabbabeiggjan, Henry Ette (1872-1937) og Google hevur leitt hann til henda blogg, sum ummrøður Ettesa Brúgv á fløguni Kvøld, sum eg einaferð ummælti undir heitinum Plátumeistarin. Hann var fiskaútflytari, føddur í Keypmannahavn, men búði 25 ár í Vestmanna, har hann skrivaði De tørlagte Færøer og Spiritussmughandelen. Tað er eftir honum at gamla brúgvin í Vestmanna varð nevnd Ettesa brúgv. Restin er ein sangur. Inst í sjálvum sær er lívið ein ringulríma. Eitt líka so undarligt sum sjálvsagt miðvikukvøld. Her mitt í Havn.


text:
Hesi ráð hava stóran týdning fyri skúlagongdina
- at barn tykkara kemur væl svøvnt í skúla
- at barn tykkara hevur etið ein heilsugóðan morgunmat
- at barn tykkara møtir til tíðina
- at barn tykkara er væl fyrireikað
- at barn tykkara hevur ein góðan og sunnan matpakka
Minnist eisini til:
- tosið jaliga um skúlan heima
- ansið eftir, at øll eru við í felagsskapinum í flokkinum
- avmarkið góðgæti og køkur til felags tiltøk í skúlanum
- gerið avtalur í flokkinum um føðingardagar og gávur
- farið væl við bókum skúlans
Saman kunnu vit skapa bestu fortreytir fyri góðari menning og læring!
Skúlastýrið á Skúlatrøð


text:
Demokraatit
Demokraatit ella Demokratarnir (grønlendskt: Kalaallit Nunaani Demokraatit) er ein grønlandskur sosialliberalur politiskur flokkur. Floksformaður er landstingslimurin Anda Uldum.
Innihaldsyvirlit
Valúrslit[rætta | rætta wikitekst]
Landstingið[rætta | rætta wikitekst]
Á Landstingsvalinum 2. juni 2009 fekk flokkuirn 12,7% av atkvøðunum og vann 4 av 31 landstingslimum. Tey ið vóru vald inn tá vóru: Niels Thomsen, Anda Uldum, Justus Hansen og Astrid Fleischer Rex. Ein av landstingslimunum, Niels Thomsen, valdi at gevast í politikki í december 2011, av tí at hann fekk í boði eitt stjórastarv í heimbygdini, ið hann tók av, og hann helt ikki at tað hóskaði saman av vera politikari samstundis.
Flokkurin fór í juni 2009 í eitt samgongusamstarv við flokkunum Inuit Ataqatigiit og Kattusseqatigiit. Henda samgongan var Grønlands landsstýri (Naalakkersuisut) fram til Landstingsvalið 2013. Í tíðarskeiðnum apríl 2011 til valið í 2013, hevði Demokraatit tveir landsstýrislimir: Útbúgving og gransking (undirvísingarráðharri) og Bústaðar og samferðslumálaráðharri.
Á Landstingsvalinum 12. mars 2013 fekk Demokraatit tveir limir valdar, hesir vóru Palle Christiansen og táverandi floksformaðurin Jens B. Frederiksen.
Á landstingsvalinum 28. november 2014 fekk flokkurin fýra limir valdar, hesir vóru: Nivi Olsen, Andreas Rene Uldum, Justus Hansen og Randi Vestergaard Evaldsen.[1]
Fólkatingið[rætta | rætta wikitekst]
Á fólkatingsvalinum hin 13. november 2007 fekk flokkurin 4.585 atkvøður, ið ikki rakk til ein fólkatingssess. Flokkurin gjørdi í august 2007 eina samstarvsavtalu við Det Konservative Folkeparti í Danmark. Henda avtalan varð tó uppsøgd aftur á vári 2010. Í desember 2012 gjørdi flokkurin eina nýggja samstarvsavtalu við Det Radikale Venstre.


text:
- Tíðindi, mentan og ítróttur
Uttanríkisráðharrin eisini sagdur úr starvi
Í einum boðum sigur forsetin, at Pompeo fer at gera eitt gott arbeiði sum uttanríkisráðharrio, samstundis sum hann takkaði Tillerson fyri hansara arbeiði sum uttanríkisráðharri.
Nógv verður gitt um, hvi Tillerson ikki heldur fram sum uttanríkisráðharri. Ein talsmaður fyri forsetan sigur, at stórar avbjóðingar eru fyri framman - bæði samráðingar við Norðurkorea og handilsavtalan, NAFTA skal samráðast um við Kanada og Mexico.
Varastjórin í CIA, Gina Haspel, tekur við sum stjóri. Tað er fyrstu ferð, at ein kvinna verður stjóri í CIA.
Fyrst stjóri so uttanríkisráðharri
Donald Trump tilnevndi Pompeo sum stjóra í CIA í november í 2016, stutt eftir at hann varð valdur til forseta.
Pompeo sigur seg vera sera glaðan um, at hann fyrst varð valdur til stjóra í CIA og nú verður uttanríkisráðharri.
- Undir Donald Trump er USA vorðið eitt betri og tryggari stað at vera, og eg síggi fram til at umboða USA kring allan heimin og gera landið uppaftur betri og sterkari, sigur Mike Pompeo.
Ongantíð verið samdir
Rex Tillerson hevur ikki gjørt viðmerkingar til, at hann er koyrdur frá sum uttanríkisráðharri. Men eygleiåðarar siga, at samstarvið ímillum forsetan og uttanríkisráðharran hevur verið merkt av ósemjum, m.a. hava teir ongantíð verið samdir um, hvussu uttanríkispolitikkurin skal skipast.
Í fjør vísti Tillerson aftur, at hann skuldi hava kallað forsetan fyri býttling.
So seint sum í januar segði hann við CNN, at hann ongantíð hevur verið í iva um sálarligu støðuna hjá forsetanum.
Tað segði hann, eftir at fleiri fólk høvdu sett spurnartekin við sálarligu førleikarnar hjá Donaldi Trump.
Sí eisini


text:
Borðoy – Vit Viðmæla
Múli:
Gongutúrur Yvir á Gjótanga. Fylg hagagøtuni norður um Múla og uppliv stórsligna útsýnið Yviri á Gjótanga. Hetta er ein lættur túrur, ið tekur á leið 10-15 minuttir hvønn vegin. Set ferðina niður, tá ið tú kemur til rapaðu toftina av fleygingarhúsinum – haðan eru bara 50 metrar til gjáarmunnan. Nærkast gjónni varisliga og ímynda tær, hvussu leikur fór, tá ið fólk úr Múla plagdu at síga eftir havhestaeggum. Far tó ikki ov nær gjáarmunnanum, tí gjógvin gerst brádliga steyrrøtt og er tí vandamikil.
Fossá:
Gongutúrur niðan í Fossdal. Túrurin byrjar her, er lættur at ganga og tekur um hálvan tíma hvønn vegin. Í dalinum er eitt lítið vatn, og har er slætt og væl egnað hjá børnum at spæla. Úr dalinum er útsýnið yvir Hvannasund, Norðdepil, Viðareiði og Svínoy.
Norðdepil:
Uppliva vanliga gerandisdagin í Norðdepli. Vitja matvøruhandilin Fossábúðin, har fólkið í Norðdepli keypir sínar gerandisvørur ella royn venjingarmiðstøðina Fossá Fitnes. Upplatingartíðir: Matvøruhandilin Fossábúðin 09:00 til 19:00, Venjingarmiðstøðin Fossá Fitness 10:00 til 22:00 (sunnudag 14:00 til 20:00).
Vitjan á Norðoya motorsavni: Savnið hýsir gomlum motorum, ið eldsálir úr bygdini hava umvælt. Savnið læt upp í 2006 og heldur til í gamla skúlanum frá 1895, ið verður kallaður “Universitetið í Norðdepli”. Ring til Norðoya kunningarstovu um tú hevur hug at síggja savnið.
Hvannasund:
Gongutúrur eftir gamla vegi. Leiðin byrjar har, sum Ritan leggur at, og gongur fram við elsta býarpartinum. Forvitnisligar leivdir frá farnum tíðum eru at síggja: Leivdirnar av skúmingshúsinum, har ostur varð gjørdur, og grundin av Sornhúsinum, har korn varð malið til mjøl. Eisini er ein upprunaligur lýsipottur, har fiskalivur varð smeltað um til lýsi. Túrurin endar við kirkjuna, hvørs parkeringspláss er gamla fiskastykkið í bygdini.
Til ber at fanga krabbar í fjøruni. Hon er trygg at spæla og vassa í og full av lívi.
Depil:
Gongutúrur til Klaksvíkar um Breytaskarð. Túrurin byrjar í svinginum á tunnilsvegnum. Tað er ein harður túrur, sum tekur um 3 tímar at ganga. Frámerkt er, hvar túrurin byrjar. Viðmælt verður at ganga túrin við ferðaleiðara. Nærri kunning fæst á hiking.fo ella á Norðoya kunningarstovu.
Leita eftir depilsmyrkri. Um søgan um Depilsmyrkur hugtekur teg, so kanst tú vitja bygdina, tá ið tað er vorðið myrkt. Hvør veit, kanska upplivir tú tiltikna myrkrið?
Norðtoftir:
Gongutúrur fram við fjøruni. Til ber at koma oman í fjøruna eftir gøtuni norðan fyri ánna og frá parkeringsplássinum við Bakkafrost. Fjøran er trygg at vassa í, og góðir møguleikar eru at heinta tara, leita eftir krabbum og smákyktum ella bara njóta stórsligna útsýnið yvir sundið. Á keldu er stað, har ein kelda rennur oman í havið undir jørð. Tá ið tað fjarar, ber til at síggja kelduna spríkja upp úr havinum. Staðið er hartil framúr gott reyðfiskamið.
Árnafjørður:
Gongutúrur til Minhúsið. Fylg válagøtuni niðan til minhúsið oman fyri bygdina. Hetta er stuttur teinur, sum tekur á leið 10 minuttir hvønn vegin. Uppi við minhúsið kanst tú njóta útsýnið yvir bygdina og dvølja við søguligu leivdina frá seinna heimskríggi. Mínhúsið varð bygt, eftir at ein mina í 1941 sprongdist ovarlaga í Bugánni, og trý hús og ein partur av kirkjuni fórust rættiliga illa. Minhúsið varð liðugt í 1942, og um illa vildi til, mátti bygdarfólkið gista í minhúsinum í upp til eina viku, og trongligt var, tí eisini fólki, sum flýddu undan bumbuálopum í Klaksvík, gistu har.
Ánir:
Garðurin úr grindaskøltum. Garðurin framman fyri húsini í Ryggi er eitt hugvekjandi dømi um, hvussu stóran ómak føroyingar hava gjørt sær fyri at einki skuldi fara til spillis. Tvær bræðingarstøðir vóru heima við Grótrætt í Ánunum fram til miðskeiðis í 1950-unum, og lýsið varð smeltað úr spikinum á grindahvali. Maðurin, ið einaferð búði í Ryggi, arbeiddi á aðrari bræðingarstøðini, og hann gjørdi ikki mætari enn at laga garð burtur úr grindaskøltunum, sum lógu eftir. Grindaskøltarnir eru fúnaðir við tíðini, men handan mosa og gras síggjast framvegis hvítir skøltar, sum vórðu nýttir í hesum heldur óvanliga bygningsverkið.
Norðoyri:
Jón Aldará, forsangari í Hamferð (FO) og Barren Earth (FI), er uppvaksin á Norðoyri. Í skúlatíðini tóktist teinurin til Klaksvíkar, har javnaldrarnir vóru, heldur langur, men friðurin á Norðoyri gav Jón Aldará møguleika at missa seg burtur í tónleikinum, sum seinni kom at mynda hansara lívsleið. Hamferð varð stovnað í 2008, og hevur útgivið fløgurnar Vilst er síðsta fet (2010) og Evst (2013). Jón Aldará gjørdist forsangari í Barren Earth í 2015, men er framvegis virkin í Hamferð.
Hamferð upptók lagið ‘Deyðir varðar’ oman fyri Kvívik, tá ið sólarmyrking var í Føroyum 20. mars í 2015. Trýst á hesa leinkju og uppliv løtuna, tá ið sólarmyrking yvir Føroyar smeltaði saman við tunga og inniliga tónleikinum hjá Hamferð, sum hevur røtur í Norðoyri. https://www.youtube.com/watch?v=feR12pQ8dXc.


text:
Øða
Øða (frøðiheiti - Modiolus modiolus) er vanlig fram við strondini, allastaðni.
Útsjónd[rætta | rætta wikitekst]
Øðuskeljarnar eru tjúkkar, langvaksnar, dimmabrúnar ella næstan svartar. Vanliga eru tær 12-14 cm langar, men kunnu gerast 20 cm langar. Torført kann vera at skilja ímillum smáar øður og kræklingar. Eitt gott eyðkenni er, at bøbburin á øðuni situr eitt sindur aftan fyri sjálvan trantin á skelini – ikki úti á sjálvum trantinum sum á kræklinginum. Kalløða kennist frá kvennøðu. Kápan og kynsgøgnini í kalløðu eru gul, men reyð í kvennøðu.
Liviøki[rætta | rætta wikitekst]
Øða er fram við allari strondini og langt inn á firðirnar. Hon tolir ikki at liggja turr, og tí er hon ikki í sjálvari fjøruni. Hon sæst tó í klettarivum á meginfjøru.
Føði[rætta | rætta wikitekst]
Øða livir av æti úr sjónum.
Øða er besta agn, og hon er eisini góð til matna.


text:
Nær er vandin størstur?
Tekin hjá kroppinum um møði:
- Tú geispar
- Eygnalokini kennast tung
- Tú minnist ikki seinastu minuttirnar og hevur ‘hol’ í minninum
- Tú hevur ilt við at lesa skelti og avmerkingar
Vandin fyri vanlukkum við møði er størst:
- Tá tú hevur sovið minni enn 6 tímar
- Tá tú hevur verið vakin í meira enn 16 tímar
- Millum klokkan 3 og 5 um morgunin, tí kroppurin ‘heldur’, at tað er nátt
- Á eintáttaðum vegastrekkjum
- Um tú hevur náttararbeiði
- Tá tú koyrir í nógvar tímar út í eitt uttan steðg. Eftir 8 tímar er váðin fyri vanlukku tvífaldaður
- Um tú hevur drukkið rúsdrekka
- Um tú líður av svøvnórógvandi sjúkum so sum svøvnkøvu (søvnapnø), snorkan ella svøvnloysi
- Um tú hevur tikið heilivág, sum er vandamikil í ferðsluni so sum nerva- ella soviheilivág.
Kelda: Sikker Trafik


text:
Sverri Egholm
08.02.2018 - 22:35
Ítróttur > Ítróttur > Hondbóltur
Í løtuni er tað ein veggur av krympiplasti, sum skilir hallirnar, men tá fyrsta steypafinalan verður bríkslað í gongd leygardagin verða høllirnar eitt, og pláss verður fyri heili 1500 áskoðarum.
Eldri parturin av Høllini á Hálsi hevur seinastu tríggjar vikurnar verið undir umbygging. Hann skal gerast líka sum nýggja høllin, og um eina viku er klárt.
Tað sigur Dánjal Samuelsen, hallarleiðari í ítróttarhøllini á Hálsi. Hann greiðir frá, at umleið 500 sitipláss verða fyri báðar endarnar, og eisini góð 500 á langsíðuni. Serligt gólv verður eisini lagt á.
So tað er eingin ivi um, at tað verður undir heilt øðrum umstøðum enn vanligu umstøðurnar, har áskoðarar, spælarar og miðlar næstan ganga uppi á hvørjum øðrum, at steypafinalurnar í hondbólti verða leiktar næsta leygardag, og vónandi klára feløgini at fylla øll plássini.
Leygardagin og sunnudagin í hesari vikuni verður greitt hvørji lið hittast í steypafinaluni hjá kvinnum og monnum.
Mynd: Sverri Egholm


text:
Navnið yvir øllum øðrum nøvnum
23.08.2017 - 15:31 - Ásbjørn Jacobsen
“Tann, ið skammast við meg og orð míni í hesi trúleysu og syndafullu slekt, av honum skal menniskjusonurin skammast, tá ið hann kemur í dýrd faðirs síns við heilagum einglum.” Mark. 8,38.
Hvussu man tað bera til, at tað í hjørtunum á menniskjum er smædni fyri Jesusi, at menniskju skammast at viðganga, at tey kenna heimsins Frelsara, at mannatungan ikki vil játta Jesu navn?
Satans tænarar játta treystliga og opið harra sín. Eiðir floyma sum ein fossur yvir varrar teirra, og navnið á djevlinum verður tikið uppaftur óteljandi ferðir døgnið runt. Tað er natúrligt, tað er, sum tað eigur, og kann harumframt vekja kæti millum annars atfinningarsamar áhoyrarar.
Teir lærdu skammast ikki at játta seg sum lærlingar hjá Platon ella Schopenhauer ella Nietsche ella onkrum øðrum víðagitnum heimspekingi. Tey kenna stoltleika og eru sera væl nøgd at vera lærlingur hjá viðkomandi. Men lat ein lærdan ella ólærdan møta Jesusi, og hann vil einastaðni djúpt inni í hjartanum kenna ráðaloysi og skomm yvir kennskapin, og tunga hansara skal meir enn eina ferð um dagin snáva um Jesus-navnið - og falla. Reystmannadirvið verður til ótta, flýggjan og feikheit móti Jesusi, og hin mest orðakringa tungan verður málleys við hugsanini um at játta hansara vælsignaða navn.
Men tey trúgvandi mugu viðganga, at hetta er eitt sjáldsamt og ótrúligt navn, hetta Jesu vælsignaða navn, og í hesum navni skal hvørt knæ boyggja seg, teirra, sum eru á himni, og teirra, sum eru á jørð, og teirra, sum eru undir jørðini (Fil. 2,10) - og um hetta sama navnið, skrivar ein, sum sjálvur var hin fyrsti, sum avnoktaði Jesus, og sum skammaðist at kennast við Jesus yvir fyri menniskjum. Hann skrivar soleiðis í Bíbliu okkara: “Um tit verða háðaðir fyri Krists navns skuld, tá eru tit sælir, tí at andi dýrdarinnar og andi Guds hvílir yvir tykkum.” (1. Pæt. 4,14)
E. Campbell umsetti.


text:
-
Ynski: Hey! Eigur nakar eina rest (eina rullu) av skúmtapet, at selja mær ?
-
Ynski: ynski mær eina úthurð, helst plast og má hava rút. Má ganga vinstra inn.
-
Ynski: Er tað nakar ið selur eina elektriska bandsag ella leyvsag, hon skal brúkast í fríðtíðararbeiði við børnum so hon nýtist ikki at verða so stór:)
-
Ynski: Roytimaskin ynskist bìliga til keyps. Um tù hevur eina roytimaskinu standandi sum ikki verdur brùkt, kanst tù kontakta meg. skriva ì indbakke :)
-
Ynski: Grót ynskist til planering av grundstykki í Hoyvík. Vit kunnu taka ímóti øllum støddum


text:
Kaving
Kavarar kanna undirsjóvarheimin so langt, sum niður slepst. Kavarar fóru tíðliga í tíðini at nýta kavarakúpu til vísindaliga gransking í sjónum. Kúpurnar vóru smáar, fyltar við luft og loraðar niður í dýpi. Fáar metrar undir vatnskorpuni eru hugtakandi sjódjór, marglitt koralriv og løgnir kneysar. Í havbotninum eru skipsvrak, summi hava ligið har í øldir. Í summum vrakum eru myntir, pottar og annað, ið sigur frá umstøðunum hjá fólki tá á døgum. Kavarar kunnu eisini arbeiða undir kavi. Teir umvæla bygningar undir kavi, til dømis boripallar, og granska lívið á havbotninum. Ikki er púra vandaleyst at kava, og kavari má halda strangar trygdarreglur.
So djúpt er niður á botn í djúphøvum, at hagar slepst bara í kavbáti.
Kavaraútgerð[rætta | rætta wikitekst]
Tá ið vit kava á grunnum vatni, halda vit ondini og svimja undir vatni, men vit fáa ikki verið ov leingi undir í senn. Tað kann kavari, tí hann hevur luftfløsku hjá sær. Andingartólið hjá kavara er luftfløska við trýststillandi slangu og ventili, haðandi luft fer upp í munnstykkið. Luftin í fløskuni er nógv samantrýst, tí kavarin fær ikki andað uttan so, at sama trýst er í luftini sum í sjónum uttan um hann. Ventilurin á munnstykkinum ger, at trýstið er soleiðis, at kavarin fær andað. Serútgjørdur kavari kann í mesta lagi kava niður á umleið 500 m dýpi. Ílatin kavarabrynju ber til at kava djúpari og vera longur undir, og hon forðar vandamiklu kavarasjúkuni. Brynjan fjalir allan kroppin, og innan í henni er vanligt lufttrýst, so kavarin andar reint súrevni úr súrevnisfløskum. Hann andar við andingartóli ella kavaralunga og er latin í vátbúna, ið heldur kropshitanum. Djúpari vit fara, meiri søkka vit, og tí er kavari í flotvesti, sum ber honum uppi. Har, ið djúpari er, verður kavað við kavbáti.
Kavingarstøð[rætta | rætta wikitekst]
Í Kyrrahavsoyggjum, Kalifornia, Avstralia og Karibia eru fleiri góð kavingarpláss.
Kavingarstøð í Føroyum[rætta | rætta wikitekst]
Hitalagið í sjónum og luftini er sera lýtt, hóast Føroyar liggja so norðarlaga. Hitin í sjónum liggur millum 4 og 11 °C, alt eftir árstíðini. Havið kring Føroyar sigst vera eitt hitt reinasta í verðini, og kring oyggjarnar eru hópin av góðum og vøkrum plássum at kava. Besta sýnið er í tíðarskeiðnum frá oktober til februar. Um summarið økist framleiðslan av plantuæti, og tí er sýnið ikki av tí besta. Sýnið er tó sera ymiskt og verður í mesta lagi 15 til 20 m um summarið. Í vetrarhálvuni kann Sýnið verða heilar 30 m, og miðalhitin í sjónum liggur um 6 °C.
- Heljareygað og taraskógurin, Hoyvík. Í helluni Heljareygað er eitt op í sjálvari helluni við stórari holu undir vatnskorpuni. Opið er 1,5 m í tvørmáli og er fjalt við tara. Sera gott stað til náttarkav. Verður kavað í myrkri, er ofta mureldur í sjónum. Ljósi úr erva skapar eina hugtaknadi pallmynd. Uttanfyri holuna sært tú stóran tarðaskóg, sandbotn og stórar klettar. Djóralívið er ríkt við einum hópi av fiskayngli, krabbum, sniglum, rækjum og øðum. Hendinga høgguslokkur sæst eisini.
- Lincoln City, Tórshavn. Bretski trolarin Lincoln City, sakk undir Seinna heimsbardaga út fyri Havnar Vág, tá týskt flogfar slepti bumbur niður yvir hann. Seinni er vrakið reinsað fyri krút og sprongt í smærri stykkir. Skipsvrakið er nú uml. 6 metrar til hæddar og liggur á einum sandheyggi um 100 metrar úr molahøvdanum mótvegis Argjalandinum. Neyðugt er at kava úr báti fyri at koma til vrakið. Vrakið liggur líkasum í tveimum, ein sunnari partur og ein norðari. Vrakið er sera illa farið, tó ber til at síggja nakrar plátur stinga seg einar 6 m upp frá botninum.
- Taravøkstur, Hvítanes. Havbotnurin á hesi leiðini er grýtutur, og har er taraskógur við fjølbroyttum djóra- og plantulívi. Sunnantil á víkini er basaltveggur.
- Kjalnes. Eitt frálíkt stað at kava í so gott sum øllum veðri.
- Tjørnuvík. Tari og grót er á sandbotninum, og nakrar áhugaverdar gjáir eru við endan á molanum. Her sært tú ofta steinbít, taskukrabba og havtasku. Í víkini er bæði sandbotnur og steinbotnur.
- Triumfbogin, Lærgjógv. Triumfbogin er ein hola í bergvegginum, sum tú kanst svimja ígjøgnum. Heiti Triumfbogin er einans kent og nýtt millum kavarar. Á vegginum í holuni er litfagurt lív. Gjøgnum tvey hol í grótloftinum kagar sólin niður á sjógvin. Í ringum veðri verður frárátt óroyndum kavarum at kava, tí tá er súgur.
- Æðuvík. Í Æðuvík, sunnast á Eysturoynni, er náttúruhavn. Dýpið er 10 m og berg er á báðumegin. Uttanfyri munnan eru stórir klettar og eitt fjølbroytt dýra- og plantulív.
- Krabbi, Elduvík. Í Elduvík eru fleiri møguleikar at kava. Ein er at fara út í við lendingina í bygdini, annar møguleiki er at fara út í við lendingina i gjónni. Botnurin er flatur við stórum klettum og rennum.
- Rinkusteinar, Oyndarfjørður. Rinkusteinar eru tveir stórir klettar, har tann eini enn rinkar, meðan hin er bundin av tveimum steinum, sum eru kominr at standa fyri. Søgnin sigur, at steinarnir eru tvey sjórænaraskip.
- Vrak, Flesin.
- Gróthústangi, Leitisvatn. Eitt øðrvísi og áhugavert kav er í Leitisvatni, við Gróthústanga. Her hevur tú møguleika at síggja lutir av flogfari frá Seinna veraldarbardaga.
- Miðvágur. Kavað verður á sunnaru síðu á fjørðinum.
- Øravík. Vatnið er reint og havbotnurin taravaksin.
- Tjaldavík. Nakað úti á firðinum, uttan fyri Øravík, er víkin Tjaldavík.
- Langaskel, á Økrum. Suðuri á Økrum er frálíkt at kava. Her er nógv langaskel. Plássið er ómetaliga vakurt, og tú svimur millum stórar klettar í einum fjøltáttaðum taraumhvørvi. Ert tú heppin, sæst eisini toskur og onnur fiskasløg. Søgnin sigur, at eitt skip úr Vesturindiu gekk burtur á hesum leiðum.


text:
Jan 26, 2013
Kyndilsmessudansur í Haraldsundi
Vit fóru úr Havn við bussi kl. hálvgun níggju, vit vóru nógv, formaðurin var bilstjóri og Bjarni var blíður har á fremsta stóli, tá ið tú komst inn.
Tá ið vit komu norð, var dansurin byrjaður, og tað var hin altíð aktuelli Jákup á Møn, sum rungaði. Nógv fólk var í dansi, trý feløg (Tøkum lætt, Norðsteymoyar- og Eysturoyar-) komu langvegis frá, og fólk úr øllum landinum vóru samankomin. Tað er so stuttligt at hoyra skiparar , sum tú sjáldan hoyrir, og har vóru nógvir góðir skiparar. Ormurin langi fór brúsandi avstað, honum á baki sigldi Vaagen í ódnarveðri, og Leirvíkspáll fekk okkum øll at smílast til hvørt annað, merkilig søga, serstakliga nógvar frásagnir um mat, ikki altíð líka leskiligan
Men maturin í bygdarhúsinum í Haraldsundi var leskiligur. Takk fyri eitt frálíkt kvøld.
Tá ið vit komu norð, var dansurin byrjaður, og tað var hin altíð aktuelli Jákup á Møn, sum rungaði. Nógv fólk var í dansi, trý feløg (Tøkum lætt, Norðsteymoyar- og Eysturoyar-) komu langvegis frá, og fólk úr øllum landinum vóru samankomin. Tað er so stuttligt at hoyra skiparar , sum tú sjáldan hoyrir, og har vóru nógvir góðir skiparar. Ormurin langi fór brúsandi avstað, honum á baki sigldi Vaagen í ódnarveðri, og Leirvíkspáll fekk okkum øll at smílast til hvørt annað, merkilig søga, serstakliga nógvar frásagnir um mat, ikki altíð líka leskiligan
Men maturin í bygdarhúsinum í Haraldsundi var leskiligur. Takk fyri eitt frálíkt kvøld.
Skrivað hevur Bergljót av Skarði klokkan 17:42
Subscribe to: Post Comments (Atom)


text:
Tjóšveldisflokkurin fekk fyrst valda fólkatingsmannin į valinum ķ gjįr, og floksformašurin Hųgni Hoydal varš afturvaldur. Fólkaflokkurin tók hin mannin frį sambandsflokkinum og Anfinn Kallsberg er nś eisini fólkatingsmašur.
Taš gekk sum fótur ķ hosu hjį Tjóšveldisflokkinum at vinna fólkatingsmannin aftur. Flokkurin gjųrdist stųrstur į valinum ķ gjįr viš 6301 atkvųšum, sum svarar til 25,4 prosent, iš aftur er ein framgongd upp 0,5 % ķ mun til seinasta fólkatinhgsval fyri trimum įrum sķšani.
Toppskorari hjį Tjóšveldisflokkinum varš aftur floksformašurin Hųgni Hoydal. Hann fekk 2799 persónligar atkvųšur. Honum į baki kom Tórbjųrn Jacobsen viš 1081 atkvųšum og harnęst Sjśršur Skaale viš 714 atkvųšum. Sostatt var taš tjóšveldisarsenališ frį Christiansborg, sum legši meginpartin av atkvųšunum undir seg hesaferš.
Tórbjųrn var eitt langt skifti varamašur Hųgna į fólkatingi, og Sjśršur hevur veriš skrivari teirra. Nś flytur hann aftur til Fųroya, og fólkatingsmašurin skal helst finna sęr ein nżggjan skrivara į Christiansborg.
Fólkaflokkurin fekk hin fólkatingsmannin. Taš vķsti seg, at fyrrverandi lųgmašur Annfinn Kallsberg fekk eitt rimmarval persónliga, og hann setti seg trygt ķ sessin hjį Fólkaflokkinum į Christiansborg.
Flokkurin fekk 5990 atkvųšur, sum svarar til 24,1 prosent. Taš var ein framgongd upp į 3,6%, sum var stųrsta framgongdin į hesum valinum. Yvirhųvur gekk vęl ķ lag hjį Fólkaflokkinum kring landiš og serliga ķ Noršoyggjum, sum gjųrdu manngarš um Annfinn Kallsberg.
Hinvegin vignašist ikki so vęl ķ Sušurstreymi. Her stóš Tjóšveldisflokkurin seg serliga vęl og sigast kann, at hann her fekk tęr avgerandi atkvųšurnar, sum tryggjašu honum fyrsta plįssiš, iš hann ikki er forvandur viš til fólkatingsval.
Ķ Fólkaflokkinum var ongin kapping um, hvųr skuldi verša fremstur. Annfinn Kallsberg mynstraši einsamallur 3276 atkvųšur, sum er meir enn helvtin. Honum į baki kom Óli Breckmann viš umleiš 1000 atkvųšum. Hansara tķš sum atkvųšuslśkur į fólkatingsvalum tykist vera farin, men taš kann nś vera, at hann sleppur ķ stólin av og į, tį Kallsberg hevur annaš at gera.
Vališ var eitt skuffilsi fyri Javnašarflokkin og Sambandsflokkin. Ųll vistu, at Sambandsflokkurin fór at fara eftir hęli, tķ hann hevši ikki fólkatingslimin Lisbeth Petersen į listanum, og tķ hann hevur havt ilt viš at markera seg eftir innanhżsistrupulleikar.
Men at Javnašarflokkurin skuldi enda bara 180 atkvųšur frammanfyri Sambandsflokkin var meiri óvęntaš. Gallupkanningin sunnudagin geilaši alt upp til ein javnašarsigur į valinum, men her hendi nakaš taš sama, sum seinast, tį tjóšveldiš varš spįtt at vinna vališ, men sambandiš vann stórsigur.
Viš śrslitinum av valinum ķ hondini fyrikemur kappingin um 2. plįssiš į javnašarlistanum eitt sindur komisk. Her spentu tey seg śt Helena Dam į Neystabų og John Johannesen ķ kapping um, hvųr av teimum skuldu vera varafólk Jóannesar į fólkatingi komandi fżra įrini. Tey spentu seg so nógv śt, at tey mundu lagt Jóannes aftur um seg, men hųkan var bara tann, at tilsamans rakk Javnašarflokkurin bara einum trišjaplįssi og ongan mann. Alt til onga nyttu, kann man siga.
Javnašarflokkurin fekk 5509 atkvųšur, sum svara til 22,2 prosent og 1,2% ķ afturgongd. Ein tendensur tyktist vera, at Sušuroyggin ikki var fult so trśgv, sum hon onkuntķš hevur veriš.
Sambandiš fekk taš fjóršaplįssiš, sum Gallup spįddi. Nęstan 6 prosent ķ afturgongd ķ mun til seinast. Men afturstigiš var ikki so katastrofalt, sum summi vęntašu, og havast skal ķ huga, at sambandiš hevši eitt so sera gott val seinast.
5329 atkvųšur var skuršurin hjį sambandinum iš svaraši til 21,4 prosent. Men greitt er, at bęši Sambandsflokkurin og Javnašarflokkurin hava fingiš nakaš at hugsa um ķ samgongusamarbeiši sķnum viš Fólkaflokkin. Taš er hann, sum lukrerar upp į teirra sambandspolitikk!
Av teimum smįu flokkunum stóš Mišflokkurin seg best viš 829 atkvųšum, mešan Sjįlvstżrisflokkurin fekk 584 atkvųšur. Jenis var fegin, mešan Kįri var harmur um, at fjųlmišlar skuldu hava lagt upp til, at taš loysti seg ikki at atkvųša fyri teimum smįu flokkunum.
Man trżr jś altķš, at eitt undur skal ske!
Jóhan ķ Kollafirši og stušul hansara Rśni Ellingsgaard fingu 306 atkvųšur, sum svarašu til 1,2 prosent. Teir hųvdu nokk ikki meir uppiboriš. Johan var heldur ikki so vęl fyri hesaferš sum til lųgtingsvališ seinast. Hvussu skuldi hann eisini taš, tį Esmar Eysturoy var į bananum sjįlvur?


text:
Stuðul til Kvinnuhúsfelagið og MBF
Granskingarráðið hevur játtað stuðul til tvær umsóknir frá Høvuðsøki 1 hjá Sjúkrakassagrunninum, tilsamans umleið 400 tkr. Hetta er økið, har til ber at fáa stuðul til upplýsandi og mennandi tiltøk umframt kanningarverkætlanir á heilsuøkinum.
Kvinnuhúsfelagið – royndir frá 25 ára arbeiði
Kvinnuhúsfelagið hevur fingið játtað kr. 305.760 til kanningarverkætlan við heitinum “Kvinnuhúsfelagið – royndir frá 25 ára arbeiði”.
Felagið skrivar m.a. soleiðis um verkætlanina:
“Kvinnuhúsfelagið hevur seinastu 25 árini savnað databløð um tær kvinnur, ið hava søkt hjálp frá Kvinnuhúsinum. Talan er um data, ið eru latin sjálvboðið, og sum ikki kunnu peika aftur á nakran ávísan persón. Hesi data kunnu lýsa, hvør tað er sum søkir sær hjálp á Kvinnuhúsinum og siga eisini nakað um orsøkirnar aftanfyri. Fyrsta endamálið við hesi verkætlan er at talgilda databløðini, eini 25.000 í tali. Síðani er ætlanin at lýsa og greina hesi data, og harvið fáa eitt haldgott innlit í tær umstøður, ið harðskapsraktar kvinnur hava.
Harðskapur móti kvinnum er ein týðandi samfelagsligur trupulleiki, sum umframt álvarsligar persónligar avleiðingar hevur stórar kostnaðir við sær í heilsu- og almannaverki. Verkætlanin hevur tí eisini til endamáls at fáa innlit í eitt nú slag av harðskapi, um orsøkir og um sosialt-heilsuligar avleiðingar. Tá talan er um eina datamongd yvir eitt langt áramál, ber eisini til at síggja, hvørt hesar umstøður hava broytt seg yvir tíð. Hesi viðurskifti verða viðgjørd og lýst í eini frágreiðing. Samstundis gerst eitt rúgvismikið tilfar tøkt til vitan og kunning um hendan álvarsliga samfelagsliga trupulleika.
Verkætlanin er ætlað at stuðla undir føroyska heilsuøkið við at menna vitanina um orsøkirnar aftanfyri harðskap móti kvinnum og hugsað at verða grundarlag undir ítøkiligum átøkum fyri, hvussu hesin samfelagsligi trupulleiki betri kann handfarast.”
MBF – Bók um rættindi hjá einstaklingum sum bera brek
MBF hevur fingið játtað kr. 95.000 til upplýsandi bók til almenningin, við denti á skúlar, útbúgvingarstøð og heilsuverk. Bókin tekur støði í ST sáttmálanum um rættindi hjá einstaklingum, ið bera brek. Ætlanin er at bókin skal koma út í 2016.
Felagið skrivar m.a. soleiðis um verkætlanina:
“ST sáttmálin um rættindi hjá einstaklingum, ið bera brek, lýsir tey rættindi, ið fólk hava í samfelagnum, men tó eru tað rættiliga nógv, ið ikki kenna hesi rættindi.
Við hesari bók ynskir MBF at varpa ljós á støðuna hjá fólki, ið bera brek i Føroyum, og upplýsa bæði innan skúla og annars úti í samfelagnum um týdningin av, at øll kenna síni rættindi.
Felagið heldur, at tað er av alstórum týdningi, at ein bók við støði í ST sáttmálanum er væl gjørd og í góðari góðsku. Eisini verður mett, at tað er umráðandi at gera bókina á ein hátt, ið skapar áhuga fyri rættindum hjá fólkum, ið bera brek.
Við vitanini, ið hendan bók vónandi kemur at geva øllum føroyingum, vóna vit, at vit fara at síggja eina hugburðsbroyting til tað at bera brek, og at fólk, ið bera brek, hava somu rættindi í einum inkluderandi samfelag sum øll onnur, og at fólk, ið bera brek kenna síni rættindi.“
Høvuðsøki 1 er eitt av trimum økjum hjá Sjúkrakassagrunninum. Frá Høvuðsøki 1 ber til at søkja stuðul til upplýsandi og mennandi tiltøk umframt kanningarverkætlanir á heilsuøkinum. Føroysk áhugafeløg, ið umboða fólk, sum bera brek og feløg innan eldraøkið, sjúklingafeløg og fakfeløg, kunnu søkja um stuðul til upplýsandi og mennandi tiltøk, sum kunnu menna heilsuøkið í Føroyum.
Kanningarverkætlanir eru at rokna sum eitt slag av undanverkætlan til gransking ella ein minni granskingarverkætlan. Áhugafeløg kunnu søkja um stuðul til at gera kanningarverkætlanir innan t.d. sosiala heilsu, heilsufremjan, fyribyrging, røkt, viðgerð og endurmenning. Kravið er, at kanningin skal gerast saman við fólki, sum minst hevur eina miðallanga/langa útbúgving (bachelor ella masterstig) og er knýtt at hóskandi fakligum vegleiðara/ábyrgdarhavara.
Les meira um økini í Sjúkrakassagrunninum her
Yvirlitið yvir allar játtanir frá høvuðsøkið 1 eru at síggja her


text:
1. deild hjá NSÍ vann 3-1 á HB við Løkin í dag. Tað var annars HB, sum legði seg á odda í 8. minutti við máli, sum Páll Holm Jacobsen skjeyt.. Men í 18. minutti javnaði føðingardagsbarnið Árni Frederiksberg við brotssparki. Eddie Mikkelsen legði NSÍ á odda í 53. minutti, og Andrias á Líknagøtu slerdi sigurin fastan við beinleiðis frísparki úr eini 35 metrum í 81. minutti.
Í samband við Eystanstevnuna var dysturin samstundis steypadystur, og handaði Kári E. Jacobsen, formaður í Mentanarnevndini hjá Runavíkar Kommunu, vinnandi liðinum steyp, sum fólkini, sum búgva í Rituvík, høvdu latið.
Teir, ið mannaðu liðið hjá NSÍ í dag, vóru: Pætur Høj, Óli Hansen, Viggo Hansen, Arni Gregersen (67′ Dusko Jovanovic), Filip E. Jacobsen (61′ Bárður Midjord), Árni Frederiksberg, Eddie Mikkelsen (90′ Rógvi Højgaard), Magnus Pauli Sørensen, Andrias á Líknagøtu, Sjúrður Jacobsen (L) og Monrad Holm Jacobsen. Mathias Davidsen er venjari hjá liðinum.
NSÍ liggur á fjórða plássi í 1. deild við 21 stigum fyri 21 dystir. Næsti dystur er komandi leygardag tann 18. juni, tá vit taka móti TB við Løkin.
Niðanfyri eru nakrar myndir, sum Sølvi R. Hansen tók í øðrum hálvleiki.


text:
03. Apr 2018
Vit bjóða: - Eina yrkisútbúgving sum maskin- ella kleinsmiður (lærutíðin er 4 ár).- Eitt lærupláss við góðum og skipaðum arbeiðsviðurskiftum.- Eitt fjølbroytt og spennandi lærupláss – við denti á góðari upplæring.Vit vænta at tú: - Ert liðug/ur við 9. ella 10. flokk í fólkaskúlanum ella eina miðnámsútbúgving.- Hevur áhugað fyri...
28. Jun 2017
Univice fekk uppgávuna at gera stálarbeiði til stásiligu Norrona Buffet, ið var nýumvæld til summarsiglingina hjá Smyril Line. Univice stóð fyri at: tekna eina 3D tekning av buffet’ini við røttum mátum. gera stálkonstruktióngera uppsatsir til mat omanfyri hita/kluldabaðini sjótryggja hitalampu Sí myndir frá tekniborðinum til...
01. Mar 2016
Valka eru serfrøðingar í vatnskering og automatisering av flakaframleiðslu innan hvítan fisk og laks. ...
26. Feb 2016
UNIVICE umboðar íslendska framleiðaran Curio.Curio framleiðir alternativ til flakaskering sum í góðsku og úrtøku er heilt á hædd við, og hægri enn teir traditionellu veitarirnir innan økið. Teir framleiða eina framúrskarandi flakaskerimaskinu, ein avhøvdara, ein skrallara og ein hvessara til...
29. Apr 2014
AWI 33 báturin "KRISTINA" bleiv sendur við Eim Skip via Reykjavík frýggjadagin, og verður leveraður eigaranum 05 mai í Nuuk. Aðalstein Anthoniussen verður, vegna AWI Boats, í Nuuk og handar keyparanum, Avanaa Fisheries Aps, bátin. Framleiðslan hevur gingið framúr væl og eru vit sera væl...
27. Sep 2013
Univice hevur fingið einaumboð fyri flótiklæðir sum bjarga lívum. ...
25. Sep 2013
Í samband við at Enniberg fær skyft høvðusmotor og gear, ger Univice ábøtur á verandi fabrik. Nýggir frystarir vera tilsettir og hagreiðingarlinja til rækjur er gjørd. ...
25. Sep 2013
Univice hevur, sum umboð fyri 3X í Íslandi, leverað kassaføðing til Faroe Origin í Runavík. ...


text:
Í 2005 stovnaði Jákup á Borg fyritøkuna Bilrøkt, sum í fyrstuni helt til í gamla verkstaðnum hjá Suzuki við Varðagøtu í Havn. Í fyrstuni var tað bert Jákup sjálvur, sum saman við einum hjálparfólki starvaðist í fyritøkuni, men nógv er broytt síðani tá.
Tað gekk ikki long tíð, so var greitt, at hølini við Varðagøtu vóru ov trong, og tí var neyðugt at útvega sær rúmsáttari hølir, og tí var flutt í munandi størri hølir í Pedda við Steinsgøtu. Hesi hølir royndust væl, men vóru tó nakað slitin. Tí kom tað væl við, at Bilrøkt fekk møguleika at ogna sær nýggju hølini í Stiðjugøtu við Velbastaðvegin, og har eru umstøðurnar av teimum allarbestu.
Við árunum er fyritøkan munandi vaksin. Í dag eru starvsfólkini ikki færri enn 18 í tali, og nú eigur Jákup á Borg ikki einsamallur Bilrøkt. Pápi Jákup, Heini, telist nú eisini millum eigararnar.


text:
Heilsuskúlin bjóðar tvær útbúgvingar
Heilsuhjálpari
Fyrra útbúgvingin er heilsuhjálpari og tekur 15 mánaðir.
Heilsuhjálpirin veitir røkt til borgarar innan t.d. eldraøkið og kunnu arbeiða sum stuðlar hjá fólki ið bera brek. Les meira.
Heilsurøktari
Seinna útbúgvingin er heilsurøktari og tekur 22 mánaðir.
Heilsurøktarin veitir sjúkrarøkt til borrgarar og sjúklingar í eldraøkinum, sjúkrahúsi, innan psykiatri, sjúklingaflutning og sum stuðlar í almannaverkinum. Les meira.
Hvat er munurin á útbúgvingunum?
- Heilsuhjálparin arbeiðir sjálvstøðugt við røkt
"Røkt" er stuðul til tað, ið borgarin vanliga sjálvur hevur megnað av persónligum tørvum í dagliga lívinum, men ikki megnar longur av einhvørjari orsøk. Tað er alt tað, ið ein vanliga sjálvur tekur sær av, t.d. sum bað, lata seg í, at eta, at drekka.
- Heilsurøktarin arbeiðir sjálvstøðugt við grundleggjandi sjúkrarøkt
Sjúkrarøkt er, umframt vanliga røkt, tá ið sjúka er við inni í myndini. Heilsurøktarin veitir grundleggjandi sjúkrarøkt og hevur tí eisini arbeiðsøki innan heilsuverkið.
Arbeiðsøki eftir lokna útbúgving
Heilsuhjálparin arbeiðir innan eldraøki og almannaverkið, har borgarin hevur tørv á stuðli til at megna gerandisdagin
Heilsurøktarin arbeiðir innan eldraøki, almanna - og heilsuverkið, herundir psykiatri og innan sjúkraflutning ella sum stuðul t.d. innan sosialpsykiatri.


text:
Avhending, útvegan og nýtsla av fýrverk.
Tað er forboð fyri at avhenda, útvega sær ella gera nýtslu av fýrverki, sum brestur, uttan loyvi frá Føroya Landfúta.
Undantikin frá forboðnum eru tó:
- borðbumbur,
- ’japanskar’ borðbumbur,
- brestir, (knallert).
- bresttráður,
- pappírsperlur (amorces),
- pappírsperlubond (amorcesbond),
- brestperlur og
- brestproppar (hundaproppar).
Fylgjandi fýrverk, sum hava ljós- ella roykvirknað, mugu ikki latast av hondum, útvegast ella nýtast uttan loyvi frá Føroya Landfúta
- rakettir, sum skjóta frá sær reyðar stjørnur
- rakett-fallskýggjabluss, sum geva reytt ljós
- royksignal, sum geva orangegulan royk.


text:
Streymnesbóndin (í Hvalvík í Streymoy) hevði verið í Havn ein dagin og fór norðuraftur eftir oynni. Kvøld var og mánalýsi. Tá ið hann kom til Oyrareingja (í Kollafirði), fór hann upp á ljóaran at lurta til at vita, hvat um vegin rann (hvat ið tey høvdust at innanfyri) — tað var so vant tá í tíðini. Hann hoyrdi tá tveir menn tosa harinni og annan siga, at hetta hevði verið vorðið sum kvøld at fara norður til Streymnes og stjala skerpikjøt úr gróthúsinum í Kjøthólmi. So rýmdi bóndin niður av takinum alt fyri eitt og helt til beins norðureftir; hann vildi vera fyri teimum. Komin til Streymnes tók hann gróthúslyklarnar í hond og grindaknív í ermuna og vóð so út í hólmin. Tá ið hann hevur ligið eina løtu inni í gróthúsinum, nú kemur ein bátur. Tveir menn ganga niðan at gróthúsdurunum — tær eru stongdar. Nú eru eingi kor. “Vit verða at fara upp á takið og ríva hol á”, halda teir, og teir so gera. Annar rættir hondina innum til at taka eitt seyðakrov; tá sker bóndin hann tvørtur um handleggin. “Ey eya meg! eg nart við; beiggi, far tú, tú hevur longri armar,” sigur hin meinslaði tjóvurin við hin (báðir vóru brøður). Hin rættir hondina innum, men bóndin sker hann tvørtur um handleggin, so hann rópar:
“Eitt skar meg!” “Ja, eg eri skorin við, og skorin á vanlukkuhátt.” Við tí skili vóru báðir at fara heim aftur so frætt, sum teir kundu.
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
Jarðarferð
Jarðarferð
Tá andlát er, eiga tey avvarðandi at ringja til kirkjugarðsleiðara og gravara, Finn Sigurðsson, á telefon 226377 og boða frá. Eisini hevur kommunan líkbil ið kann bíleggjast við at tosa við gravaran.
Hesar kommunalu tænastur eru ókeypis fyri borgarar í Klaksvíkar kommununi.
Gravarin eigur sum skjótast at fáa boð um andlátið, so tey avvarðandi saman við honum kunnu áseta eina tíð til jarðarferðina; síðani skipar hann fyri, at grøvin verður grivin og tyrvd. Jarðarferðin skal enda so stundisliga, at gravarin kann gera arbeiði sítt liðugt á grøvini, áðrenn dagurin fer at halla. Til ber at kunna seg nærri um krikjugarðarnar og krikjugarðsbøkurnar niðanfyri.
Eftirsitandi, sum ynskja samgrevstur, eiga at biðja um tað hjá gravaranum. Friðingarskeiðið er fyri vaksnamannagrøv 30 ár og fyri barnagrøv 20 ár. Kista kann verða sett oman yvir aðra, og loyvt er at gravseta urnu, har grivið er frammanundan.
Gravsteinar
Áðrenn gravsteinur verður bílagdur skal ein umsókn sendast Klaksvíkar kommunu. Umsóknarblaðið finnur tú í sjálvgreiðsluni, ella í Miðlan á Nólsoyar Pálsgøtu 32. Umsóknin verður viðgjørd av kirkjugarðsnevndini, sum síðani sendir skrivliga loyvið. Í umsóknarblaðið skal millum annað skrivast gravstaðarnummar, og hvat skal standa á gravsteininum.
Fyri at sleppa undan stavivillum á gravsteininum er tað ein góður siður at biðja um eina fotomynd/avrit, áðrenn steinurin verður latin. Gravsteinur kann setast á grøvina eitt ár eftir, at tann deyði er grivin.
Kirkjugarðarnir
Kirkjugarðarnir eru ogn hjá Klaksvíkar kommunu, og ein kirkjugarðsnevnd hevur umsjón við kirkjugørðunum. Kirkjugarðsbøkur verða førdar í trimum eintøkum. Gravarin førir tvey og býráðsskrivstovan eitt eintak. Í kirkjugarðsbøkurnar verður skrivað nummarið, ið grøvin hevur, nøvn og dagfestingar teirra, sum jarðað eru.
Klaksvíkar kommuna eigur bøkurnar.
Tann, sum hevur gravstað í festi, hevur skyldu at halda gravstaðið og kann fáa tilboð frá kommununi um at fáa hetta gjørt. Um eitt gravstað ikki sæst at verða hildið og harvið misprýðir, kann kommunan - eftir at hava heitt á tey avvarðandi - fáa gravstaðið ruddað. Loyvt er at seta upp gravstein á grøvina og kantsteinar ella líknandi uttan um grøvina, eins og loyvt er at planta ella á annan hátt prýða gravstaðið. Tað er tó ikki loyvt at planta høgan vøkstur, trø ella trævøkstur, sum kann breiða seg. Áðrenn gravsteinur ella kantur uttan um grøvina verður gjørdur, skal umsókn við strikumynd og áskrift sendast kirkjugarðsnevndini til góðkenningar.
Reglugerðina fyri kirkjugarðarnar í Klaksvíkar kommunu kann ein fáa við at venda sær til býráðsskrivstovuna tlf. 410000.


text:
SÁLARLIG HEILSA
Eitt rørandi tiltak
25. Mai 2018
“Tað var rørandi at hoyra, at øll kundu vera við, eisini tey við stavi og høkjum, og tí valdi eg at luttaka. Eg eri sera glað fyri, at eg gav mær sjálvari stundir til at vera við, tí hetta er eitt fantastiskt tiltak.”
les meir
RØRSLUFAGNAÐUR
23. Mai 2018
At røra seg er gott.
At gera tað saman við øðrum er enn betri
Og at gera tað á ein stuttligan, meiningsfullan og litríkan hátt, er ein sonn frøi
les meir
Útivika á P40 hjá Landssjúkrahúsinum
23. Mai 2018
Útivika 22. til 25. mai. Skráin hjá P40 á Landssjúkrahúsinum
les meir
ABC tiltøkini taka skap og byrja í mai
08. Mai 2018
Komandi ABC tiltøkini verða longu í mai. ABC verður t.d. partur av umhvørvisátakinum “Slóða fyri” í Klaksvíkar kommunu, og Fólkaheilsuráðið skipar saman við Tórshavnar kommunu fyri einum stórum ABC tiltakið síðst í mai, ið eitur “Rørslufagnaður”.
les meir
ABC RUDDINGARDAGUR Í VÁGI
26. Apr 2018
Árligi ruddingardagurin í Vági, sum verður leygardagin 28. apríl, verður í ár skipaður sum eitt ABC - tiltak, har borgarar í Vágs kommunu eru virkin saman, bæði likamliga og sosialt, og eru hugbundin um uppgávuna (at rudda) - og eru hetta nettupp kjarnuhugtøkini í ABC fyri sálarliga heilsu.
les meir
ABC-samstarvið hevur fingið enn eina kommunu afturat sær
19. Apr 2018
Vit gleða okkum til at fylgja við, hvussu tey fara at seta átakið í verk og skapa karmar fyri betri sálarligum heilsuumhvørvi í kommununi
les meir
Kom til fyrilestur um ítrótt sum fyribyrging av sjálvmorði
28. Mar 2018
Tá Mattias var 15 ára gamal, tók pápi hansara lívið av sær. Hetta setti djúp sár í sinnið á unga Mattiasi, sum ikki vildi viðurkenna, at pápin hevði gjørt hesa ræðuligu gerð.
les meir
Fólkaheilsuráðið er nú almennur samstarvsfelagi við Act-Belong-Commit í Avstralia, við føroysku verkætlanini: ABC fyri sálarliga heilsu.
12. Mar 2018
Føroyar eru saman við Danmark og Norra, triðja landi í heiminum, ið arbeiðir við hesum átaki


text:
Orð: Petur Jacob Sigvardsen
Viðmerking: Yrktur 8. september 2007, broyttur 27. november 2007.
Gud myndaði meg, tá ið gitin eg var,
tá eg tók við lívi, og móðir meg bar.*
Ta løtu, tá dagsljósið fyrsta eg sá,
tá tryggur á brósti hjá móður eg lá.
Tú tókst meg í favn, áðrenn eg visti av.
Í skírnini, Faðir, tú signing mær gav.
Tá Jesus mær segði, at Faðir hans vil,
at Guds ríki hoyra skal børnunum til.**
Tín ásjón mær fylgdi og eygleiddi meg,
tín eingil var hjá mær og vardi mín veg.
Tí tryggur eg leikti um tún og um ong,
til signandi móðir meg legði í song.
Tú vart mær við lið mína ungdómsins tíð,
í bergi og bakka og brattastu líð,
á sjógvi og landi, við streymhørðu strond
har vart tú tá við tíni verjandi hond.
Í manndómsins yrki tú var mær við lið,
so mangan tú veitti mær ugga og frið,
tá ivi og stúran mær lokaðu leið,
tá tókst tú meg at tær, tú svíkti meg ei.
Í ellini ert tú, o Jesus, hjá mær,
nú lívsmegin minkar, um hjartað enn slær.
Mín kærasti Jesus eg líti á tað,
at tú vilt meg leiða mín seinasta dag.
Tá tryggur eg fari ta torføru ferð
í fylgi við honum, sum vegurin er,
til heimlandið kæra, ið Gud okkum gav,
har horvin er deyðin, og sorgin er av.


text:
Magnus Gunnarsson 12.06.2017 (10:13)
Nýggjur luksusbilur frá Volkswagen
Ein heilt nýggjur Volkswagen kemur nú á marknaðin. Talan er um Arteon, sum hevði heimspremieru á bilaframsýningini Geneve í mars.
Atreon er ein praktiskur luksus sedan við stórari baklúku. Hann er nakað størri enn VW Passat og kemur helst ístaðin fyri Passat CC. Bilurin er rúmligur við stórum viðførisrúmi, sum er heilar 563 litra og við baksetrunum niðri er tað 1.557 litrar.
Bilurin fæst við fleiri ymiskum motorum við beinleiðis innspræning. Størsti bensinmotorurin hevur 280 hk, meðan tann størsti dieselmotorurin hevur 240 hk.
Arteon er sera væl útgjørdur sum standard, men fæst eisini í útgávunum Arteon Elegance og Arteon R-line. Bilurin verður framleiddur í Emden í Týsklandi.
Les meira um bilar á www.in.fo/bilar/
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Caviar, Foie gras, ostrur og bouillabaisse í Fútastovu
Fútastova er júst latin upp aftur eftir umbygging. Hugnaliga matstovan er innrættað av nýggjum við snotuligari franskari barr og upprunaliga inngongdin er tikin í nýtslu aftur. Nýggjur høvuðskokkur er Teitur Christensen, ið er komin heim úr Danmark, har hann hevur starvast á spennandi og viðurkendum matstovum seinastu 12 árini.
Teitur vil bjóða føroyingum klassiskar franskar rættir upp á sín egna máta og eisini øðrvísi og óvæntaðar rávørur, smakkir og upplivingar.
Teitur Christensen
Hevur búð í Danmark í 12 ár.
Útlærdur kokkur frá Madklubben í 2009.
Stovnaði saman við øðrum í 2011 "Nose2tail" í Kødbyen við burðardyggum, vistfrøðiligum og lokalum rávørum. Matstovan fekk hvønn dag heil dýr inn og avgjørdi dagsins matskrá eftir rávørunum.
Souchef á “Les trois cochones” (teir 3 grísarnir).
Flutti til føroya í mars 2017. Fyrst sum høvuðskokkur í Áarstovu og síðani september sum høvuðskokkur í Fútastovu.
Caviar, foie gras, Ostrur og bouillabaisse
Fútastova bjóðar klassiskan franskan mat, sum verður tilgjørdur upp á okkara egna máta og í so stóran mun sum til ber við føroyskum rávørum. Nýggja matskráin bjóðar eitt nú Caviar, ostrur, Foie gras, tartare úr neytakjøti, Crème brûlée, føroyskar jákupsskeljar og so eisini franskar krebinettir.
Krebinettir eru ikki bara ‘danskt pjatt’, men upprunaliga ein fronsk delikatessa, Crépinettes, sum nú kann roynast í Fútastovu, tilgjørdar upp á tann ektaða franska mátan: Konfiterað kjøt av svínaskanki blandað við foie gras og urtum, ballaðar í feittnet og síðani stoktar. Franska delikatessan verður borðreidd við saltbakaðari sellerirót, tomatkompot og Sauce espagnole, ið er ein av teimum fimm fronsku grundsaucunum.
A la carte og tasting menu
Umframt nýggju à la carte matskránna bjóðar Fútastova eisini eina serliga table d’hôtes, ella tasting menu, um kokkurin setir saman. Tasting menu´in verður samansett av nøkrum av fronsku klassikarunum á matskránni og skiftandi rættum alt eftir árstíð, rávørum og hugflognum hjá kokkinum.
Umbygd matstova
Matstovan, sum húsast í søguligu Fútastovu heima í Havn, hevur fingið nýggjan køk við allari neyðugari útgerð til tann franska køkin. Eisini eru nýggj vesi gjørd og inngongdin er flutt har sum hon upprunaliga var. Eisini er ein snotulig fronsk, koparløgd barr sett upp í matstovuni, ið rúmar 50-55 gestir.
Ostur & vín
Væl umtókta tiltakið Ostur & vín heldur fram í Fútastovu, har tú kanst byrja vikuskiftið við góðum víni og osti hvønn fríggjadag kl. 16-18 (Eingin borðbílegging)
Fútastova hevur opið týsdag - leygardag kl. 18.00 - 22.00
Ella ring á telefon 411300


text:
Netbankin
Ókeypis - bæði at stovna og hava
Netbankin
Við Netbankanum ber til at avgreiða tíni dagligu bankaørindi so sum at síggja saldu og gera flytingar skjótt og lætt á telduni. Tær nýtist ikki at hugsa um upp- og afturlatingartíðir í Eik.
Hjá privatkundum í Eik er Netbankin ókeypis at stovna og hava. Les meira undir "Treytir og kostnaðir".
Ung
Ert tú 13 til og við 14 ár kanst tú fáa Kontukaga, tv.s. tú kanst síggja saldu og kontuyvirlit, men ikki gera flytingar.
Ert tú 15 til og við 17 ár kanst tú fáa Netbanka. Les meira um hetta her.
Netbankin er sera lættur og einfaldur at brúka. Við Netbankanum kanst tú:
-
síggja kontuyvirlit
-
síggja saldu
-
síggja framtíðar gjaldingar
-
gera flytingar
-
gera virðisbrævahandlar
-
gjalda við FI-korti
-
gjalda við girokorti
-
gjalda rokningar
-
leggja fíggjarætlan
og mangt annað – uttan tænastugjald í Føroyum
Fyri at gera avtalu um Netbanka, er bert neyðugt hjá tær at seta teg í samband við Kundatænastuna í Eik á tlf. 348 000.
Netbankin riggar við Windows 7, Windows Vista, Windows XP og eisini á Mac-teldum. Harafturat skalt tú hava dagført Java forrit og netsamband.
Skjøl viðvíkjandi sjálvgreiðslu
Kostnaðir
Netbankin er ókeypis at stovna og hava.
Sí annars kostnaðir fyri at gera flytingar o.a. í Netbankanum.


text:
Skipað samstarv um gransking og útbúgving á heilsuøkinum
Mánadagin 31. mars vórðu tvær avtalur undirskrivaðar um samstarv á heilsuøkinum. Ein millum Fróðskaparsetrið og Landssjúkrahúsið og ein millum Fróðskaparsetrið og Deildina fyri Arbeiðs- og almannaheilsu..
Avtalan millum Landssjúkrahúsið og Fróðskaparsetrið er um leiklutin hjá LS sum undirvísingarsjúkrahús og sum granskingarumhvørvi í samstarvi við Fróðskaparsetrið, og lýsir, hvussu útbúgving innan heilsuøkið skal styrkjast og gransking fremjast við tøttum samstarvi millum stovnarnar.
Ítøkiliga snúgva samstarvsavtalurnar seg um kliniska økið, KT-økið, umframt eftir-og víðariútbúgving. Miðað verður eftir at seta starvsfólk í samansett størv við parttíðarsetan á stovnunum. Eisini verður farið undir eina tilgongd, har vísindafólk í starvi á Landssjúkrahúsinum og á deildini fyri Arbeiðs- og Almannaheilsu verða knýtt at Fróðskaparsetrinum sum adjungerað vísindafólk sum lektari ella professari.
Eitt annað nýbrot í føroyskum høpi er ætlanin um at seta ein arbeiðsbólk at lýsa, hvussu ein grundútbúgving (BSc) í læknavísindum kann skipast í Føroyum, og hvussu framhaldsútbúgvingin kann tryggjast í samstarvi við útlendsk universitet.
Samstarvsavtala Fróðskaparsetrið og Landssjúkrahúsið
Samstarvsavtala Fróðskaparsetrið og Deildin fyri Arbeiðs- og Almannaheilsu
Stuðul til samstarv
Avtalurnar um samstarv vóru undirskrivaðar sama dag, sum Granskingargrunnurin fekk handað fæið úr Sjúkrakassagrunni Føroya. Av tí fænum er avgjørt, at 7 mió. kr. kunnu brúkast til at menna gransking á ella í samstarvi millum Fróðskaparsetur Føroya og Sjúkrahúsverkið og møguliga aðrar viðkomandi føroyskar stovnar fyri at menna heilsuøkið í Føroyum. Í næstum verður farið undir at kanning, hvussu hetta ítøkiliga kann gerast.
Les um fæið úr Sjúkrakassagrunninum her
Mynd og kelda: setur.fo


text:
Íshavshornabrosma (hornabrosmuættin)
Ciliata septentrionalis (Collett, 1875)
Stødd: Íshavshornabrosma verður helst ikki longri enn 20 cm.
Dýpi: Hon er úr 9 m niður á 90 metra dýpi, vanligast millum 30 og 90 metrar.
Litur: Hon er grábrún, ljósari undir búkinum. Viðhvørt er ein feril av reydligum um bakið. Kjaftholan er ljós.
Teinar: R1 1; R2 48-53; G 42-44;
Lýsing: Íshavshornabrosma er lítil fiskur, langvaksin og nakað tjúkk. Hon hevur tvey horn við nasagluggarnar og tvey smá horn beint oman fyri yvirkjaftin. Aftur frá hesum báðum smáu hornunum ganga tríggir smáir, breiðir skeggtræðrir hvørjumegin við. Hon hevur finnu á lippuni. Hon hevur tvær ryggfjaðrar, fremra er heilt lág, fremsti teinur er hægri enn hinir. Henda fjøður liggur niðri í eini foyru á bakinum. Aftara ryggfjøðurin er long og javnt høg, er frá um miðjari uggafjøður og aftur til klingruna. Uggafjaðrarnar eru førligar, avrundaðar aftan. Búkfjaðrarnar eru smalar, og næstfremsti teinurin eru væl longri enn hinir. Sterturin er rundaður aftan. Strikan ótýðilig og bogin omanfyri uggafjøðurina. Høvdið er langt, umleið 23-25% av heildarlongdini. Kjafturin er stórur og røkkur væl aftur um eyguni.
Eyðkenni: Hornini og skeggtræðrirnir. Hesin fiskurin verður møguliga ofta mistikin fyri aðrar hornabrosmur, kanska oftast hornabrosmu (C. mustela). Kjaftklovin kemur langt aftur um eyguni.
Týdning. Hon hevur ikki vinnuligan týdning.
da: Nordisk havkvabbe, en: Northern rockling, ís: Ljóskjafta, no: Nordisk tangbrosme, – Nordlig tangbrosme, tý: Nordische Seequabbe
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Toskafiskar Gadiformes
Hópurin við toskafiskum hevur 9 ættir 75 slektir og 555 sløg.
Undir Føroyum eru 5 ættir ið hava 26 slektir og 36 sløg:
Teir hava heldur stórligt høvd. Teir hava eina til tríggjar ryggfjaðrar og eina ella tvær gotfjaðrar, summir hava stert, aðrir bert ein spíss. Á nøkrum sløgum er roðslan lítil og sløtt, á øðrum stór og rísin. Á flestu sløgunum eru uggafjaðrarnar aftari enn búkfjaðrarnar.
Nógv av sløgunum hava grunnnøs.
Teir eru bæði á grunnum og djúpum vatni. Við Føroyar liva allir toskafiskarnir í sjónum, men okkurt slag úti í heimi er í feskum vatni, og nøkur eru í blandingsvatni.


text:
Promillumark
Promillumarkið í Føroyum hevur síðan 2009 verið 0,2. Tað merkir, at um tú hevur smakkað tær á, eigur tú ikki at koyra bil. Orsøkin til, at markið ikki er sett á 0,0, er, at ávís sløg av heilivági og matur kunnu innihalda eitt vet av rúsdrekka og tískil ávirka promilluna.
Rúsdrekka hevur stóra ávirkan á vandan fyri ferðsluvanlukku. Hevur bilførarin smakkað sær á, verða m.a. sansir, rørslur og førleikar ávirkað at kalla beinanvegin.
Soleiðis ávirkar rúsdrekka likamið
Rúsdrekkakoyring í Føroyum
Kanningar vísa, at flestallir føroyingar siga seg taka frástøðu frá rúsdrekkakoyring. Hagtøl hjá løgregluni vísa, at síðan promillumarkið varð flutt niður á 0,2 í 2009, er talið á teimum, ið eru tikin fyri rúsdrekkakoyring, lækkað munandi. Talvan niðanfyri vísir gongdina síðani 2005 (Kelda: www.politi.fo).
Hóast talið er lækkandi, vórðu í 2014 í miðal tikin tvey fólk um vikuna fyri rúsdrekkakoyring. Vandin lúrir sostatt á føroysku vegunum, og rúsdrekkakoyring er framvegis ein hóttan móti ferðslutrygdini.


text:
Normandí
Normandí (á fronskum Normandie) er ein región í Frakland, ið liggur í Norðurfraklandi. Tann parturin av Fraklandi, sum er ímillum París og Ermarsund, eitur Normandí. Har er nógvur landbúnaður, og landsparturin er gitin fyri síni súrepli og sínar mjólkavørur. Nógvir bøndur seta neytini á betri í súreplagørðunum og fáa á tann hátt meiri burtur úr jørðini. Nakað av súreplunum verður selt, sum tað er, men nakað verður gjørt til súreplamori ella bryggjað til t.d. súreplavín ella til tað víðagitna súreplabrennivínið Calvados. Summi av best umtóktu fronsku ostasløgunum, eitt nú camembert ella brie, eru eisini gjørd úr róma úr Normandí. Dalurin, sum Loireáin rennur ígjøgnum í Normandí, er gitin fyri sínar stásiligu borgir. Tær vórðu bygdar til kongar, aðalsmenn og ríkir góðseigarar. Flestu borgirnar vórðu bygdar á høvdum, og borgargrøv varð grivin rundanum, so at borgin betur kundi verja seg fyri fíggindum. Tann 1000 km langa Loireáin rennur ígjøgnum mong gitin vínlendi.


text:
Um 15 tíðina varð boðað frá grind á Vágsfjørði út fyri Klivarnar við Nes.
Talan var sum skilst um eina blanding av hvessingum og springarum. Trupult var at reka grindina. Klokkan 17.50 góvust bátarnir og grindin varð slept.
Kl. 17.51: Grindin slapp, bátarnir givnir at royna at reka.
Kl. 16.53: Grindin, størstiparturin helst springarar, er sera ring at fáast við, gongur í fleiri bólkum, kavar týðugt og fer so aftur longur út.
Fleiri bátar eru givnir at reka og hava sett kós móti landi.
Kl. 16.39: Bólkurin av springarum á sunnara landi kavaði og fór síðani við ferð út eftir fjørðinum og er sloppin.
Kl. 16.23: Bólkurin á sunnara landi er springarar.
16.17: Grindin er nú í tveimum bólkum. Ein bólkur á sunnara landi, sum bátar reka spakuliga inneftir. Og ein bólkur miðskeiðis uttarliga á fjørðinum, sum er trupul at fáa gongd á.
15.47: Eini 20 bátar eru hjá grindini, men trupult er at fáa gongd á grindina.
Grindin er øgiliga spjadd. Fleiri bátar eru komnir til grindina.


text:
Jógvan á Lakjuni
Jógvan á Lakjuni (13. november 1952 í Fuglafirði) er føroyskur politikari og tónasmiður. Hann er útbúgvin lærari og hevur verið lærari í Fuglafjarðar Skúla og á Føroya Handilsskúla á Kambsdali. Jógvan er giftur við Odvør, og eiga tey 5 børn.
Innihaldsyvirlit
Politiska lívsleiðin[rætta | rætta wikitekst]
Í politiska lívi sínum er Jógvan fólkafloksmaður, hann var landsstýrismaður í mentamálum 2004-2008 og løgtingsformaður frá november 2011.
- 1994 - 1996 Limur í Landsskúlaráðnum, 1½ ár sum formaður.
- 1998 - 2002 Limur í Mentunar- og Vinnunevndini.
- 1998 - Løgtingsmaður.
- 2002 - Limur í Uttanlandsnevndini, Rættarnevndini og Útnorðurráðnum.
- 2002 - Formaður í Útnorðurráðnum.
- 2002 - Varalimur í Mentanarnevndini og Norðurlandaráðnum.
- 2003 - Limur í grundlógarnevndini.
- 2004 - 2008 - Mentamálaráðharri
- 2011 - Løgtingsformaður
Listarligt virksemi[rætta | rætta wikitekst]
Jógvan á Lakjuni er dugnaligur tónleikari og hevur skrivað løg til nógvar sangir, m.a. til tekstir hjá Hans A. Djurhuus og Ismari Joensen. Eisini hevur hann havt barnakór í Fuglafjarðar Skúla og saman við Frits Johannesen stjórnað og spælt undir hjá Fuglafjarðar Gentukóri. Jógvan hevur eisini sungið vid í fleiri kórum, m.a. Berøa-kórinum, sum Jóannes S. Hansen og Alfred Hansen høvdu síðst í 60-árunum, í Ebenezer-kórinum undir leiðslu av Jens Guttesen frá 1972 til1977 - og ikki minst í Siloa-kórinum, sum beiggi hansara, Eyðun á Lakjuni hevur stjórnað síðan 1988. Eisini hevur Jógvan tey seinastu nógvu árini sungið við í mans-dupulkvartettini Vega í Fuglafirði. Jógvan hevur eisini verið vid á fleiri plátu-, band- og fløguútgávum. Í lestrarárunum í Havn í 70-árunum sang hann vid Nicodemussangbólkinum, har hann var við á trimum plátuútgávum. Í 1984 skipaði hann saman við Frits fyri útgávu av bandi av Fuglafjarðar Gentukóri, og í 1986 var Jógvan primus motor aftan fyri bandið Heima við bólkinum Bros, har hann eisini sang við á summum av løgunum. Jógvan eigur sjálvur eini 8 ella 9 av teimum 14 løgunum á bandinum. Í november 2012 góvu Jógvan og sonur hansara Bárður út fløguna "Gakk tú tryggur". Heitið hevur hon eftir barnarímuni hjá Hans. A. Djurhuus, sum er vorðin fólkaogn og eisini komin við í kirkjusálmabókina, síðan Jógvan gjørdi sítt vakra lag til hana í 1980. Jógvan hevur gjørt sjey av løgunum á fløguni, og Bárður fimm, m.a. tann sera vakra sangin "Sólstrálan". Hans Andreas Djurhuus eigur annars helmingin av yrkingunum á fløguni. Tónleikarar á fløguni eru m.a.: Magnus Johannessen, Mikael Blak, Jan Rúni Poulsen, Niclas Johannesen, Finnur Hansen og Rúni Hentze. Niclas Johannesen hevur produsera.[1]
Tónleikaútgávur[rætta | rætta wikitekst]
- 2012 - Gakk tú tryggur - Saman við soninum Bárður á Lakjuni


text:
[This text is not available in English]
Skemtileikur: Bjarni er troyttur av at hoyra viðmerkingar frá kvinnum um, hvussu strævnir, býttir og ótolandi menn eru. Hann setir sær fyri at royna at finna útav og greiða frá, hví mannfólk og konufólk ofta enda í støðum, har ikki ber til at skilja hvønnannan. Bjarni leitar heilt aftur til holubúgvan og samanber frummenniskjuni við tað modernaða menniskja,og júst í frumtíðini finnur hann nakrar frágreiðingar og orsøkir til, at nútíðarmenniskjuni ofta misskilja hvønnannan. Leikurin er ótrúliga stuttligur, provokerandi og samstundis hugvekjandi, rørandi og viðkomandi – ein leikur sum nógv fara at kenna seg aftur í, bæði menn og kvinnur.


text:
Gott veður í morgin
Veðrið frá DMI
Veðurlagið:
Eitt hátrýst yvir Bretsku Oyggjunum gevur okkum kølið luftrák av vestri við einstøkum ælum.
Veðurvánirnar:
Andøvsgul til strúk í vindi av vestri og útsynningi, 8 til 13 m/s. Onkrastaðni kann verða nakað av sól, men eisini einstøk æl. Hitin fer at liggja um 8 stig. Í nátt minkar vindurin spakuliga til lot til andøvsgul av vestri, 2 til 7 m/s. Tað verður turt fyri tað mesta og lutvíst klárt veður. Hitin fer at liggja millum 5 og 8 stig.
Veðrið hósdagin:
Lot til andøvsgul av vestri, 2 til 7 m/s. Ættin snarar spakuliga niður í sunnan. Tað verður turt og nakað av sól. Hitin fer at liggja um 9 stig. Fríggjanáttina veksur vindurin til andøvsgul til strúk í vindi av suðri, 8 til 13 m/s. Tað verður skýggjað og turt fyr taði mesta, men móti morgni fer møguliga at regna. Hitin fer at liggja millum 6 og 8 stig.
Og veðrið fríggjadagin:
Andøvsgul til strúk í vindi av suðri, 8 til 13 m/s, sum seint seinnapartin snarar í vestan. Tað verður skýggjað og regn, men seinnapartin verður klárari eitt skifti. Hitin fer at liggja millum 8 og 10 stig. Um kvøldið og náttina minkar vindurin til lot til andøvsgul av vestri, 2 til 7 m/s, og móti morgni snarar ættin í sunnan. Tað verður turt fyri tað mesta, og skiftandi skýloft. Hitin fer at liggja millum 5 og 7 stig.
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Ja, tað er ikki so spennandi at vera upp á A um høgtíðina. Men í morgun var vektin 77,8, so eg bjargaði mær niðuraftur! Var uppi og kysti 80, og tað var ikki stuttligt. Í kvøld er tað kalt borð, bara hálva flís og laks, ofta er næstan einki grønt á køldum borði . Mann kann heldur ikki taka allar tomatirnar og agurkuflísarnar . Eri rættiliga móð av hesum, skuldi mann kanska bara stoppa?
Turið hevur serverað heimgjørt sushi í dag, tey høvdu gestir. Smakkaði ótrúliga væl! Og sushi er kanska ikki tað ringasta fyri linjuna.


text:
Á skattaveiðu við teimum í 5.B
Geocaching EVENT
Kom við á skattaveiðu!
3.-20. november kanst tú ganga í fótasporunum hjá teimum í 5.b og leita eftir fimm skattum
Hvar?
Í Tórshavn og Hoyvík*
Nær?
Frá 3. november – fríggjadagin 21. november kl. 12.00
Hvør kann luttaka?
Øll kunnu vera við. Tú kanst leita saman við flokkinum hjá tær, vinfólkum, foreldrum ella sjálv/ur.Tað er einki aldursmark, men ert tú millum 8 og 12 ár, hevur tú møguleikan at verða við í einum lutakasti.
Høvuðsvinningur:
GPS-tól + bøkurnar Vikarurin, Vinurin og Lokaða landið + luttøku í bók nummar fýra**
Hvussu gert tú?
Tú kanst lesa nærri her. ;-)
* Skattirnir eru goymdir á støðum, sum koma fyri í bókunum
** Vinnarin verður avdúkaður á Bókadøgunum í Norðurlandahúsinum leygardagin 22. november
TEY Í 5.B
Vikarurin, Vinurin og nú Lokaða landið. Upprunaføroysk spenningsrøð um Barbaru, Berg og tey í 5.b
Vinalag, krabbamein, geocaching, kjatt á netinum og etingarólag eru bara nøkur av evnunum, sum verða viðgjørd í spenningsrøðini, sum gongur fyri seg í Føroyum í dag.
Bøkurnar venda sær serliga til tey 10-12 ára gomlu, men yngri børn kunnu væl lesa bøkurnar, sum eru bæði spennandi, stuttligar og skjótar at lesa. Fyribils eru fimm bøkur ætlaðar í røðini.
Skattaveiðan er endað
- 22-11-2014
-
Vinnarar gjørdust
Áleið 200 loyniorð komu inn, og leygardagurin 22. nov. 2014 var "Jesper" í Norðurlandahúsinum við til at avduka vinnararnar, sum gjørdust:
Bókapakka við teimum trimum bókunum um Tey í 5.B; Vikarurin, Vinurin og Lokaða landið:
- Gudmundur Johannesen, Maritugøta 33, Hoyvík
- Erna Krett Hansen, Niðaragøta 92, Hoyvík
Høvuðsvinningurin, ein bókapakka, ein handhildin GPS og møguleikan fyri at koma við íblástri til bók nummar fýra um Tey í 5.B, fór til:
- Næmingar í 6.B, Tórshavnar Kommunuskúla v/Jónfríð Jóanesarson.
Eg ynski tykkum øllum til lukku og síggi fram til eitt spennandi samstarv við teimum í 6.B.


text:
Haraldssund
Haraldssund er ein bygd sunnarlaga á eystursíðuni á Kunoynni út móti sundinum við sama navni. Haraldssund var kyndilsmessubygd, tað er, at har varð dansað á kyndilsmessu. Úr Haraldssundi er søgnin Rasmus í Haraldssundi og huldumaðurin. Í Haraldsundi búgva umleið 70 fólk.
Í Haraldssundi er onki vinnuligt virksemi uttan landbúnaður, ella rættari sagt seyðahald. Eftir bardagalok í 1945 keyptu haraldssundsmenn ein 20 tons stóran útróðrarbát, sum var knýttur at bygdini í eini 20 ár. Báturin, sum æt Brimnes, lá vanliga fyri teymi beint út fyri bygdini. Haraldssundsmenn róðu annars dúgliga út við Brimnesi hesi árini. Seinni í tíðini var eitt ídnaðarvirki í bygdini sum framleiddi arbeiðshandskar.
Í Haraldssundi er gamla bygdin við tveimum býlingum, Heimi í Húsi og Suðuri á Bakka, og so ein nýggjur býlingur, ið verður nevndur á Leiti. Býlingurin liggur omanfyri og sunnanfyri gomlu bygdina. Í gomlu bygdini eru 10 hús og á Leiti eru 11 hús. Skúlin í Haraldssundi er bygdur í 1930. Fyri nøkrum árum síðani varð eitt sera snotuligt bygdarhús bygt í Haraldssundi. Har kann borðreiðast fyri eini 200 fólkum.
Keldur[rætta | rætta wikitekst]


text:
PERSÓNSTRYGD er tænasta, har vit ansa eftir trygdini hjá tí einstaka.
Hevur tú serligar gestir og vilt syrgja fyri, at teirra trygd er í besu hondum, eru vit hjá ANSNI ílatin til uppgávuna. ANSNI røkir uppgávur so sum at veita trygd til fótbóltslið, hondbóltslið, sangarar, tónleikarar, ráðharrar og aðrar V.I.P. gestir.
Vit eru til taks allan sólarringin og kunnu millum annað halda vakt við bústaðin hjá gestum tínum, leggja koyring í landinum til rættis og eftirkanna, at øki og rýmingarleiðir eru tryggar. Vit hava somuleiðis gott samstarv við aðrar trygdareindir. Vit samskipa okkara trygdarátøk við trygdareindir og fyriskiparar av tiltøkum, har gestir tínir vitja.
Verið vælkomin at ringja til okkara á telefon +298 606060, og fá meira at vita um tænastuna PERSÓNSTRYGD.
Eisini ber til at senda okkum ein teldupost á ansni@ansni.fo


text:
Nakrar funkur eru:
Sjálvvirkandi uppkrøv - gjaldsavtalur privatkundar
Sjálvvirkandi uppkrøv - gjaldsavtalur virkiskundar
Fastgjaldsskipan
Avdráttarskipan
Send inngjaldskort til kundan
Send gjaldsyvirlit til kundan
Rokningar sum teldupost
Rokningar sum SMS
Rokningar sum XML
Les meira á www.minrokning.fo
mínrokning kann á ein sera lættan og tryggan hátt innkrevja limagjøld, haldaragjøld og onnur føst afturvendandi gjøld.
Tú skrásetur einaferð hvat og nær skal uppkrevjast. Limirnar kunnu vit stovna sjálvvirkandi fyri teg, tað einasta tú skal gera er, at geva okkum eitt xl-ark við limalistanum. So tekur skipanin sær av restini.
Loysnin er vælegnað til m.a.:
Ítrottarfeløg
Politisk feløg
Haldaragjøld
Barnagarðsgjøld
Hevur ein kundi savnað eina ov stóra skuld, ella skal móttaka ein faktura við stórari upphædd, kanst tú bjóða kundanum eina avdráttarskipan.
Skipanin krevur eina sjálvvirkandi gjaldsavtalu millum teg og kundan. Hetta tryggjar, at uppkrøvini altíð verða sjálvvirkandi trekt av kundans kontu og inngoldin á tína kontu.


text:
Orð: John N. Darby
Lag: George Friedrich Händel
Týtt: Victor Danielsen
1. Ein oyðimørk er henda verð,
ei nakað her søkja eg kann;
eg veit, at mítt heim er ei her,
ei tap og ei vinning eg fann.
2. Til Gud mín, til Faðirin lá
tann leið, sum mín Frelsari gekk,
og hásætið settist hann á –
hans styrki á vegnum eg fekk.
3. Við honum eg hvíla skal har,
í heiløgum ljóma hann sjá –
í gleði, tí hann er mær nær –
í friði, tí hann er mær hjá.
4. Tann skattur, í honum eg fann,
meg gjørdi til útlending her;
mær leingist at koma til hann
og síggja hann tá, sum hann er.
5. Og, Frelsari mín, tað er teg,
eg vænti av Himlinum skjótt
at taka av einsligum veg
tín vin inn í heimlandið søtt!


text:
Orð: Petur Jacob Sigvardsen
Viðmerking: Yrktur 24. november 2007.
Í Kána varð eitt merkisbrúdleyp hildið,
har Jesus Kristus boðin varð í gildi.
Tann veitsla var tó ikki uttan ekka,
tí vínið treyt hjá gestunum at drekka.
Til tænararnar Jesus Kristus kemur,
við vatni tá hann undurverk sítt fremur.
Teir vatnsker fyltu eftir hansar orði,
tá vatnið vín í kørunum var vorðið.
Á brúðgómin tá høvuðskokkur kallar:
“Hví goymdi tú til gestir tínar allar
hitt góða vínið, sum tú her kanst smakka,
nú veitsla tín so líðandi man lækka?”
Har Jesus sína dýrd læt opinbera,
tá hann sítt fyrsta tekin mundi gera.
Á hann tá trúðu hansar lærusveinar;
hann ongum sína hjálp og signing meinar.
At umskapa var Jesus higar sendur,
so syndari til frelstan mann sær vendir.
Hann skapar gleði, frið í mannahjørtum
og troyst og vón í sorgardøgum svørtum.
Hann loysa okkum vil úr trælabondum
og leiða okkum frelst at himnastrondum.
Tá umskapa hans mikla kærleiks megi
skal neyðarlikam várs á Harrans degi.


text:
Orð og lag: Finnur Koba
Tú sum fórt til India
Lýs mær tín dagligdag
Tú sum hevði lyndið, ja
Tordi at rýma avstað
Tú, sum tordi at flúgva
Tú, sum fleyg sum ein dúgva
Fekst tú tín íblástur?
Slapst tú av við tín iva?
Fekst tú títt sangfostur?
Tað, sum skuldi til fyri at liva?
Fekst tú fuglarnar at láta?
Fekst tú gittaran at gráta?
Næstu ferð, tú fer avstað
Tak meg við, tá tú fer til India
Kanska Goa-land næstu ferð
Har sigst jú vera eitt lítið stað
Eitt træ, sum øll kunnu roykja
Eitt stað, sum aldri kann doyggja
Kom og royk við mær
Kom og royk við mær
Kom og royk við mær í kvøld
Kom og flúgv við mær
Kom og sigl við mær
Kom og flúgv við mær í kvøld
Tú, sum fórt til India
Lýs mær tín dagligdag
Tú, sum hevði lyndið, ja
Tordi at rýma avstað
Fekst tú blómurnar at grína?
Fekst tú sólina at skína?
Fekst tú fuglarnar at láta?
Fekst tú gittaran at gráta?


text:
Orð: Anna Ölander
Lag: Johan Olof Lindberg
Týtt: Victor Danielsen
1. Um eg átti alt, bert ikki Jesus,
átti eg tó onga sanna ogn;
kundi heimurin veitt hvíld og gleði,
um so altíð sólskin var og logn!
Um eg átti alt, bert ikki Jesus,
alt, ið hjartað ynskti, eygað sá,
vóru túsund dagar einki verdir
móti einum degi honum hjá.
2. Um á jørð eg allan kærleik átti,
ærdur mest av øllum her á fold,
men so onga vón við lívsins enda
uttan fjalir seks og køldu mold,
um eg átti alt, bert ikki Jesus,
hann og kærleik tann, ið hann mær gav,
dreiv eg tó sum vrak við ongum róðri
hjálparleysur yvir deyðans hav.
3. Tómt og oyðið lívið er á foldum,
uttan Jesus er tað einki vert,
uttan hann er lívið eftir hetta
vónleyst myrkur, vreiði, dómur bert;
um eg kundi livað uttan Jesus,
hvussu varð at doyggja uttan hann,
hvussu varð at finna himmalvegin,
leiðina, sum Jesus eina fann.
4. Áh, tann lukka stór at eiga Jesus,
ljós á lívsins tungu, døpru leið!
Eingin synd, sum hann ei fyrigevur,
eingin neyð, har Jesus hjálpir ei!
Um eg átti Jesus, eina Jesus,
og á jørð so einki uttan hann,
átti eg tó bæði her á foldum
og í Himli alt, eg eiga kann.


text:
Faroe Islands - Children of the Sea
vinna17-05-2017 - 23:58 - Jóanis Nielsen
Lýsingarfilmurin Faroe Islands - Children of the Sea varð í dag 17. mai frumsýndur á tiltaki í Smæruni, har 4. útbjóðingarumfarið eftir kolvetni í føroyskum øki bleiv latið upp.
Children of the Sea skal marknaðarføra Føroyar sum sjóvinnu tjóð og maritimur tænastudepil. Lýsingarfilmurin er gjørdur í einum samstarvi millum Uttanríkis- og vinnumálaráðið og Oljuvinnufelagið. Kovboyfilm hava staðið fyri framleiðsluni.
Filmurin skal lýsa Føroyar sum sjóvinnu tjóð, framúrskarandi serkunnleikarnar innan maritima økið og hentleiknarnar Føroyar hava at bjóða fram sum maritimur tænastudepil. Filmurin er stuttur og fangandi, tí ætlanin er, at filmurin eisini skal nýtast á sosialum miðlum.
“Sjóvinna er fokusøki hjá landsstýrinum. Á fíggjarlógini er serstøk játtan til at marknaðarføra og menna Føroyar sum maritimur tænastudepil, og filmurin er liður í hesum arbeiði, ” sigur Poul Michelsen, landsstýrismaður.
“Vit hava fyri kortum fingið handað álit um nýggjan sjóvinnupolitikk fyri Føroyar og eina greining, sum lýsir vinnumøguleikar innan maritimar tænastur. Ein afturvendandi niðurstøða í báðum frágreiðingunum er at miðvís marknaðarføring er ein grundleggjandi og neyðugur liður í at menna Føroyar sum maritiman tænastudepil.”


text:
Barnagjald til móšir- og/ella faširleys o.o.
Vanligt barnagjald kann verša veitt, um annaš ella bęši foreldrini hjį einum barni eru deyš. Eru bęši foreldrini deyš, er gjaldiš dupult.
Barnagjald, tį iš faširskapurin ikki er stašfestur
Er barn fųtt uttan fyri hjśnalag, og er faširskapurin ikki stašfestur, kann barnagjald verša veitt einum einsamallum uppihaldara.
Barnagjald, um barn er ęttleitt av stakum uppihaldara
Barnagjald, um barn er ęttleitt av stakum uppihaldara
Stųk kvinna, iš hevur fingiš ķsįšing į klinikk, og har faširskapurin ikki er kendur/višurkendur hevur rętt til barnagjald
Serstųk gjųld
Sųkir kvinna, iš hevur fingiš ķsįšing um barnagjald, skal hon at skjalprógva, at hon hevur fingiš barn viš ķsįšing į klinikk, og at faširskapurin ikki er kendur/višurkendur.
Serstųk gjųld
Eftir kanning og meting ķ hvųrjum einstųkum fųri, kann Almannaverkiš jįtta serstųk gjųld ķ hesum sambandi.
Umsóknarblaš til barnagjald e at finna undi oyšublųš.
Dagført tann 10-11-2016


text:
Sjúkrahús í Bergen sett imam í starv sum fyrsta sjúkrahús í Norra
Fýra prestar á einum sjúkrahúsi í Bergen fáa nú ein imam sum starvsfelaga, ið kann stuðla sjúklingum við muslimskum grundarlagi.
Norra fær nú sín fyrsta sjúkrahúsimam.
Universitetssjúkrahúsið Haukeland i Bergen vil í framtíðini hava eitt breiðari átrúnaðarligt tilboð til sjúklingarnar.
Leiðarin fyri prestatænastuni á Haukeland Universitetssjúkrahúsi, Liv Ingrid Svela, er fegin um at fáa ein imam ið á liðið, skrivar tíðindastovan NTB.
- Vit fáa av og á spurningar frá sjúklingum, sum ynskja at tosa við ein imam. Og hetta hevur havt við sær, at vit nú hava fingið hetta í lag, sigur Svela við NRK Hordaland.
Ein arbeiðsdag um vikuna
44-ára gamli Mohammad Azeem hevur fingið starvið, sum er eitt parttíðarstarv, skrivar kristna dagblaðið Vårt Land. Hann fær ein arbeiðsdag um vikuna.
Fýra prestar starvast á sjúkrahúsinum
Starvið sum sjúkrahúsimamur er fíggjað av prestatænastuni.
Imamurin er knýttur at eini mosku í Bergen. Hann hevur seinastu tíðina luttikið í eini verkætlan á sjúkrahúsinum, og nú verður hann so fast knýttur eftir ynski frá Svelu.
Á St. Olavs sjúkrahúsinum í Tróndheimi hava tey ein mentanarráðgeva, sum sambært Vårt Land í roynd og veru hevur fleiri av somu uppgávunum, sum imamurin í Bergen fær.
Onnur norsk sjúkrahús hava mentanarráðgevarar at hjálpa sjúklingum við øðrum grundarlagi enn norskum.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Leopardsnigilin vinnur á morsniglinum
Tá fake gerst fakta
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Tvillingar doyðu av hita, tí pápin gloymdi teir í bilinum
Útflutningurin av makreli og sild er nógv minkaður
Vespureiðrið (76) - 14. mai 2018
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Tíðindi frá Taekwondo felagnum Hwarang Føroyar
Skógarmotta funnin á seyði í Føroyum
Bilsølustevna í SALT á Drelnesi
Radiooperatørur roknaði positionina út, tað var bjargingin
Rák (6) - Urtagott
Prát við Regin Jacobsen, um at Bakkafrost hevur keypt sølufyritøku í USA
NOVA úr Suðuroynni - Sending 6
Hetta kann ikki góðtakast
2.400 pendla til Havnar hvønn dag
Løtan er ikki røtt
Doyði av e-sigarettini
Hugnaløtan (21) - Gestur: Lasse Klein
Samband
Postboks 226
FO-600 Saltangará


text:
Leikalund
Leikalund er handil og mentanardepil í gomlu handilshølunum hjá kongaliga einahandlinum úti í Klaksvík.
Elsti parturin av húsinum er tann norðasti. Hann varð tikin í nýtslu í 1838. Nú kenna vit betur tann partin av handlinum sum Spaniastova, og heldur enn at vera brúkt sum handilshøli, er Spaniastova karmur um konsertir, sjónleikir, fyrilestrar, framsýningar og er eitt vælumtókt veitsluhøli.
Sunnara lonin varð bygd í 1847, og var tá kallað “nýggja pakkhús”, meðan norðari bygningurin tá var róptur “gamla pakkhús”. Einahandilin varð avtikin í 1856, men handilin helt fram við sínum virksemi.
Eftir at handilin hevði verið stongdur í nøkur ár undan aldaskiftinum, læt hann upp aftur, og hetta varð byrjanin til Leikalund, sum vit kenna hana í dag. Frá at selja gerandisvørur, fór handilin at selja fløgur, bøkur og gávulutir. Handilsinnbúgvið er tó tað sama.
Nú er Leikalund kent sum ein mentanardepil, har listafólk hava ein sýnisglugga; har fólk koma at hoyra ein fyrilestur, til konsertir ella bara hittast til ein kaffimunn og eitt gott prát. Nógv ferðafólk, sum koma til Klaksvíkar, steðga á eina løtu inni í hugnaliga handlinum úti í Klaksvík og keypa okkurt ferðaminni heim við.


text:
Orð: Sigurbjörn Einarsson
Lag (2007): Knút Olsen
Týtt: Petur Jacob Sigvardsen
Viðmerking: Týddur í desember 2006.
1. Kristus, sum reisti sítt ríki á jørð,
ríkið, ið ævigt skal standa,
lýs tú og lívga, so akur tín grør,
leið oss við Heilagum Anda.
Halga vár vilja at tæna her,
vitna um teg, meðan dagur er.
2. Birt tú her kærleikans eld í sál
alra, sum miskunn tín sendir,
styrk tey at flyta títt fagnaðarmál,
falsleyst hvørt víkur og vendir.
Í tínum fylgi er luftin lýggj,
hugurin bjartur og tungan nýggj.
3. Tú hevur ofrað og fyri oss strítt,
fátækt tín ríkað oss hevur.
Andan tín halga, ið her alt ger nýtt,
markleyst tú sendir og gevur.
Opna tú hjørtu og styrk oss trú,
ævigi frelsari, bønhoyr tú.
4. Lat okkum fylgja tær vegin tín,
frið tín og kærleik oss styrkja.
Ævig er vónin, sum yvir oss skín,
ævig tín heilaga kirkja,
fagur er skarin, sum undan fer,
fedra og vitna, ið góvust her.
5. Ver tú, Gud faðir, í verki við oss,
vek okkum, Heilagi Andi.
Lat tú, Guds sonur, tín signaða kross
sigra í myrkursins landi.
Vermið tín kærleiki frystan svørð,
kom tú og tak tær alt vald á jørð.


text:
-
16
apr
Sýnsfólk til Trygd
Vit sóknast eftir einum fyrikomandi og tænastusinnaðum sýnsfólki at byrja skjótast gjørligt.
Brennur tú fyri at veita eina góða tænastu, og einum arbeiði við fjølbroyttum arbeiðsuppgávum, so ert tú møguliga okkara nýggja sýnsfólk.
Um starvið
Tín uppgáva verður, saman við okkara núverandi sýnsfólki, at sýna allar bygningsskaðar, leysafæskaðar og flutningsskaðar. Talan er um eitt hálvtíðarstarv, har tú eisini kemur at hava telefonvakt annaðhvørt vikuskifti.
Um teg
Tú skalt hava handverkaraútbúgving við drúgvum royndum ella hægri útbúgving innan økið. Harumframt skalt tú kunna arbeiða í eini vaktarskipan, hava gott yvirlit og telduførleika á vanligum brúkarastigi. Tú skalt vera kundavinarlig/ur og harumframt kunna arbeiða væl í toymi og undir trýsti. Koyrikort er eitt krav.
Um okkum
Trygd er eitt sterkt, nútímans tryggingarfelag, ið bjóðar skaðatryggingar til privatpersónar og virkir.Umleið 25 starvsfólk starvast í Trygd, og vit leggja stóran dent á at gagnnýta styrkirnar hjá hvørjum einstøkum starvsfólki til fulnar. Gerandisdagurin er merktur av samstarvi og hjálpsemi, og vit raðfesta at varðveita og menna eitt gott samanhald og eitt jaligt arbeiðsumhvørvi.
Meira at vita
Vilt tú vita meira um starvið, ert tú vælkomin at seta teg í samband við Ellu Mortensen, deildarleiðara, á telefon 55 81 11 ella á elm@trygd.fo.
Umsókn
Send tína umsókn við lívsrensli (c.v.) og avritum av prógvum til HR@trygd.fo ella:
Trygd, Oknarvegur 5, Postboks 44, 110 Tórshavn, att: Ella Mortensen
Umsóknarfreistin er 4. mai, og starvið verður sett skjótast gjørligt.


text:
Vit hava fingið bræv úr Syðrugøtu. Vit fara at vitja Aron og Grækaris, sum gera legofilmar. Men hvussu gera teir legofilmar? Kom og lurta!
Lova mær við - Endurnýtsla
Vit eru í Miðstovninum í Gundadali
Í Miðstovninum í Gundadali í Havn hava tey arbeitt nógv við endurnýtslu. Tað eru børn, sum ganga í 1. og 2. flokki í frítíðarskúlanum, sum hava gjørt robottar, hús til bamsurnar, pennahús og mangt annað.
Aðrir partar
Vit eru á vitjan í Streymnesi. Her býr 8 ára gamli Benjamin, sum eigur nógv lego. Vit hoyra, tá ið hann byggir og greiðir frá.
Vit eru til hundavenjing saman við Emiliu. Hon eigur hundin Livu. Emilia fyrireikar seg til hundaframsýning.
Vit vitja Brynhild Høgnadóttir, sum arbeiðir á Ráðnum fyri ferðslutrygd. Tað er sera týdningarmikið at brúka endurskin, serstakliga tá ið tað er myrkt meginpartin av degnum. Eisini fáa vit onnur góð ráð um ferðslu.
1. 2. og 3. flokkur í Leirvíkar skúla hava evnisarbeiði um náttúruna. Vit hoyra tey greiða frá og fara eisini ein túr oman í fjøruna í Leirvík.
Silas og Gilli venja yngri lið í amboðsflimleiki, og tað er ordiliga spennandi, halda teir. Teir eru eisini við í kappingarliði í amboðsfimleiki hjá Havnar Fimleikarfelag. Teir greiða frá kappingum og venjingum.
Joan gongur til saksofon í musikskúlanum í Havn. Hon heldur tað er eitt stuttligt ljóðføri og systir hennara, Kristfríð, spælir eisini saksofon, so vit hoyra tær báðar spæla brot úr Mama Mia hjá ABBA. Eirikur Skála er lærari hjá teimum báðum.
Emmy Bjarta hevur lova okkum við í frítíðarskúla
Vit hava fingið bræv frá vinkonunum Emblu og Nikobu. Tær ganga hjá gulu skótunum, og bjóða okkum við á skótafund.
Vit eru í Sørvági og hoyra barnakórið syngja. Systkini Elsa og Tummas fara at greiða frá. Eisini hoyra vit, at eldra barnakórið fer til Noregs at syngja.
Vit hava fingið bræv úr Norðagøtu. Brævið er frá Brynhild, sum hevur Shetlands pony. Og her fáa vit nógv nýtt at vita.
Vit hava fingið bræv av Hvítanesi. Ægir hevur skrivað okkum bræv, og bjóðar okkum at koma við, tá ið tey spæla úti. Tey eru fleiri gentir og dreingir, sum gera holur, fellur, vápn og spæla nógv stuttligt saman.
Hvør er Ragnhild? Jú, Ragnhild er ein skjaldbøka, sum vit fara at hoyra um í sendingini. Og tey sum greiða frá ganga í yngru deilidini í Nólsoyar skúla. Eisini siga tey frá, hvussu teirra gerandisdagur er í skúlanum.
Eddi og Malena eru systkinabørn, sum búgva í Klaksvík. Tey blogga og vlogga og eru á netinum og hyggja at bloggarum.
"Eg eri ein glaður kovboy", syngja tey í Sankta Jósefs barnagarði, og tey vóru eisini øll í góðum lag, tá ið Barnaútvarpið var á vitjan. Lurta, tá ið tey greiða frá og syngja.
Vit hava fingið bræv frá Gunnvá. Hon býr í Havn og gongur í Heimara skúla, sum er partur av Venjingarskúlanum í Havn. Henni dámar væl at lesa, og hon lesur upp fyri okkum, og greiðir frá, hvussu hon hevur tað, tá ið hon lesur, og hvørjar bøkur henni dámar allarbest at lesa.
Í dag eru vit heima hjá Bartal Páll, sum er 7 ára gamal. Honum dámar væl at sparka fótlbólt og at tekna.
11 ára gamla Hildur hevur ein ravn á kamarinum. Hon greiðir frá ravninum og hinum djórunum, sum búgva har.
Tinna er 4 ára gomul. Hon býr í Danmark, men nú er hon heima í Føroyum og vitjar ommur og abbar. Hon hevur sent okkum bræv og bjóðar okkum til Jónu-ommu í Havn. Tinna sigur eitt sindur um, hvussu tað er at ganga í barnagarð í Keypmannahavn. Eisini bakar hon vaflur saman við Jónu-ommu
10.floks næmingar í skúlanum við Løkin í Runavík, framføra í hesum døgum leikin - Hodja úr Pjort. Tey fara at greiða frá og vit hoyra brot úr leikinum.
Í dag eru vit í Funningi. Her eru Barbara og Høgni og geva seyði. Tey búgva í Hoyvík, og eru ofta saman við pápa sínum og geva seyði.
Vit hava fingið bræv frá 9 ára gomlu Magdu. Hon hevur boðið okkum til Kunoyar at heilsa uppá undirlátarnar Marthu og Hanus. Eisini greiðir hon frá tí at súkkla.
Bjørt er 5 ár og gongur í skúlabólki í dagstovninum Kurl@. Tað er sera spennandi, heldur hon, og hon vil fegin bjóða okkum við
Elisa og Eydna Súsanna eru systrar. Tær hava sent okkum bræv, og fara at greiða frá fittu kaninunum, sum tær eiga.
Børn í Nólsoy hava prýtt brimgarðin við listaverkum, sum snúgva seg um søgur, vit kenna úr Nólsoy.
Teir eru 9 ára gamlir og búgva ímillum Gilja í Hoyvík. Páll og Róðar spæla lego, pluss pluss og fyritíðina spæla teir allarmest playmobil. Teir brúka sítt hugflog og hava tað ordiliga stuttligt, og spæla í fleiri tímar, hvønn dag. Teir heva sent bræv og greiða frá playmobil.
Stovnar og dagrøktir í Norðuroyggjum hava arbeitt við málsligu menningini hjá børnum. Í hesum sambandi hava tey havt um ymiskar rithøvundar og hoyrt ymiskar søgur. Tey í Drotning Margrethu barnagarði hava eitt nú gjørt eitt flott Pippi-hús.
Sands skúli hevur eina spennandi evnisviku um fisk og fiskivinnu, og tey bjóða okkum við á Havstovuna.
Børn í frítíðarskúlanum í Badmintonhøllini í Havn hava sent okkum bræv. Tey siga, at tey hava gjørt ein sang, og at tey fara at seta eplir niður. Vit hoyra rappsangin hjá teimum, og tey greiða frá eplum, sangi og um tað at ganga í frítíðarskúla.
Sirkus er í Dagstovninum á Hamrinum, og tey framføra fyri foreldrum, vøggustovum og barnagørðum. Tey ganga í skúlabólkinum - á Argjahamri, og skúlabólkurin eitur - Spírarnir.
Næmingar í 3. flokki í Vestmanna eru við í norðurlendskari kapping um at savna plastik. Tey kláraðu at savna tjúgu kilo uppá fimtan minuttir. So sendu tey eina mynd, sum prógv.
Vit vitja á Eiði, tí 1. 2. og 3. flokkur hava havt evnisarbeiði um sagnir. Nøkur teirra fara at greiða fra.
Spírar á Argjahamri, sum eru skúlabólkur, hevur gjørt eina spennandi verkætlan um rúmdina. Tey hava boðið okkum við at uppliva rúmdina, rúmdarferjur og rúmdarmenn.
0-flokkur í dagstovninum við Margáir, hevur sent okkum bræv. Tey hava verið við í verkætlan, tá ið mentanarvika var í kommununi. Tey gjørdu framførslur og listaframsýning útfrá sanginum - Kvøða til sóknina. Vøggustovubørn, barnagarðsbørn og skúlabørn, hava havt eitt sera gott og stuttligt samstarv.
Í dag hoyra vit um, hvussu týdnigarmikið tað er at brúka hjálm, trygdarbelti og endurskin. VIt læra, hvussu vit skulu bera okkum at úti í ferðsluni. Mariann Reinert, hevur boðið okkum við í 1.flokk í skúlan við Løgmannabreyt. Her vóru 49 børn í endurskinsvesti og nýggjum flottum hjálmi.
Vit hava fingið bræv frá Elinborg og Sigrid, sum búgva í Hoyvík. Tær eru BFF, tað vil siga allarbestu vinkonur, sum dáma væl at lesa, spæla borðspøl og at sova saman.
Vit hava fingið bræv frá beiggjunum, sum búgva í Peruhúsinum í Havn, teir eita Magnus og Pætur. Teir hava ein hund, sum eitur Hulda, og ein ravn, sum eitur Gorpur.
Vit vitja vón sum er 6 ár
Børnini í 3. flokki í Sørvágs skúla greiða frá verkætlanini, sum er havsins botnur. Tey hava gjørt nógv kreativt, tey hava gjørt ævintýr, framført og gjørt sang.
Maria og Ludvík eru systkinabørn og tey spæla badminton. Tey halda badminton eru ein góð ítróttargrein og tað halda systkin teirra eisini.
Vit vitja systarnar, sum eita Jóna og Olivia. Tær hava nógvar leikur í kamarinum, eitt nú Sylvanian Family og eina fittan hund, sum eitur Lewis.
Vit eru á vitjan hjá Randarsól, sum býr í Bø. Hon eigur fleiri djór og dugir sera væl at ansa teimum og at greiða frá.
Í dagstovninum á Hamrinum hava tey gjørt eitt cruiseskip við vælverustovu,. matstovu og mongum øðrum. Tey hava sent okkum bræv og bjóðað við. Vit eru í skúlabólkinum - Spírar.


text:
Ljóðbøkur
Ein ljóðbók er ein bók, ið er lisin inn. Bæði fagrar bókmentir (til dømis skaldsøgur og stuttsøgur) og yrkisbókmentir (da: fagbøger) finnast sum ljóðbøkur. Á føroyskum finnast ljóðbøkur á bondum og fløgum. Í øðrum londum er ein vaksandi marknaður fyri ljóðbókum í Mp3-sniði og í Ipod-sniði, sum kunnu keypast og takast niður beinleiðis yvir internetið. Serliga stórt útboð er av ljóðbókum á enskum máli (td. á audible.com), men eisini rættiliga nógv er at fáa á svenskum máli (td. frá elib.se).


text:
Leygardagin hittu vit Matthew Workman á hotellinum í San Francicsco. Hann hevði koyrt í egnum bili, einum grønum Subaru stationcar, í heilar seks tímar, bara at møta okkum. Hann hevði mikrofonina við og vildi geva aftur nakað av tí ovurhonds blíðskapi, hann hevði møtt í Føroyum tær tríggjar ferðirnar, hann hevði vitja har. Matthew er sjónvarpsjournalistur í Medford í Oregon og er maðurin handan The Faroe Island Podcast, sum útvarpið hevur sent brot úr mikumorgnar í summar. Sambandið til Føroya er íkomið saman við Tollaki Hansen og Elini Brimheim Heinesen.
Eftir eitt prát á hotellinum tóku vit taxa til Nob Hill, har Matthew bjóðaði døgurða á Yabbies Costal Kitchen. Vit fingu vælsmakkandi hummara og surf and turf, rækjur og kálv. Hóast Matthew helt at hummarin frá Hera Simonsen var hin allar besti, so fær matstovan Yabbies heilt góð ummæli í Zagat.
Eftir máltíðina gingu vit niðan brøttu brekkuna at fáa ís frá Swensen’s omaná. Sum smádrongur plagdi Matthew at koma her við pápanum.
Frá ísbarrini førdi Matthew okkum til brættastu gøtuna í San Francisco, Filbert Street, við útsýni til Coit Tower.
Í næstu gøtu, Lombard Street, møttu vit fýra ungum monnum, sum høvdu verið í italska býarpartinum og vóru ávegis heim.
Teir frittaðu, hvørji vit vóru, og Matthew tók mikrofonina fram og lýsti okkum sum íbúgvar í heimsins minsta landi. Ungu menninir gjørdust forvitnir og vit prátaðu heilt leingi um tungumál, skúlagongd og hvussu hugsanin var um ferðafólk í ymsum londum. Hin eini, longst til høgru, hevði júst verið í Paris í feriu. Hann var úr Modesto men hevði dupultan ríkisborgaraskap í USA og Fraklandi. Hinir tríggjir vóru úr Nebraska, hann í grønari stríputari troyggju var ættaður úr Vjetnam og hann, ið er longst til vinstru er av kinesiskari ætt. Og so var tosað um Bruce Springsteen og fótbolt í Nebraska. Men eisini um Ilionskvæði og málsligar samanberingar. Ein stuttlig aftanløta í Lombard Street, beint undir krúllutu brekkuni, við teim mongu blómunum, sum ofta sæst í filmi.
- Í takksemi fyri títt ídni at lýsa Føroyar og at knýta transatlantisk vinabond, siga vit sum við ein munn: Manga takk, Matthew!


text: So kom spurnarblaðið frá Manntali í postkassan. Tá tú tekur blaðið upp í hondina og blaðar í tí, minnir tað eitt sindur um gomlu Candor og Sport príslistarnar í vavi, liti og sniði. Men spurnarblaðið er greitt at lesa og neyvan er nakað ivamál um, hvar og hvussu eg skal skriva. Fyrst skrivar eini persónurin í húskinum og so hin, ella hinir, um fleiri eru. Tá tú ert liðug við tín part, verður hetta upplýst. Greitt og væl skipað. Sjáldsami fríggjadagurin 11.11.11 verður eisini brúktur. Spurt verður um nakar fremmandur gisti undur somu lon henda dag, um tú vart burtur hesa nátt og hvør hjúnastøðan var. Og kanska er tað ymist, alt eftir nær á hesum degi svarað verður. Tað eru nógv, ið ætla sær at giftast fríggjadagin ellinta í ellinta í ellivu. Og so er eitt stuttligt tilboð um at taka eina mynda henda sama dag klokkan 11:11 og senda hana til heimasíðuna hjá Manntali. Stuttligt, við fynd. Tær, sum eru óðar um heitið, Manntal, vita ikki hvat tær snýta seg sjálvar, Móðurlandið og Hagdeildina fyri. Gott Manntal!